qundao/data-zh-poetry huggingface dataset:
招隠寄李元中
作者：黄庭坚
朝代：宋

吾闻李元中，学为古人青出蓝。
眉目之閒如太华，一段翠气连终南。
我欲从之路阻长，朱颜日夜惊波往。
苍梧玉管生蛛网，老翁忘味倾心赏。
眼前记一不识十，谷中白驹閟音响。
灊山南閒卧青牛，万壑松声不得游。
愿君为阿阁之紫凤，莫作江湖之白鸥。
拜刘凝之画像
作者：黄庭坚
朝代：宋
体裁：古风

弃官清颍尾，买田落星湾。身在菰蒲中，名满天地间。谁能四十年，保此清静退。往来涧谷中，神光射牛背。
拟古乐府长相思寄黄几复
作者：黄庭坚
朝代：宋

江南江北春水长，中有一人遥相望。字曰金兰服众芳，妙歌扬声倾满堂。满堂动色不入耳，四海知音能有几。惟予与汝交莫逆，心期那间千万里。欲凭绿水之双鱼，为寄腹中之素书。溪回屿转恐失路，夜半不眠起踌躇。
拟古乐府长相思寄黄几復
作者：黄庭坚
朝代：宋
体裁：乐府曲辞

江南江北春水长，中有一人遥相望。字曰金兰服众芳，妙歌扬声倾满堂。满堂动色不入耳，四海知音能有几。惟予与汝交莫逆，心期那閒千万里。欲凭绿水之双鱼，为寄腹中之素书。溪回屿转恐失路，夜半不眠起踌躇。
拟古杂言
作者：黄庭坚
朝代：宋
体裁：古风

雁雁随春风，过乡县。烟雨昏，行不乱。同安乐，共忧患。云重重，不相见。日昳晡，下平湖。十十五五依黄芦，得粒不啄鸣相呼。新妇见雁怀征夫，上堂曳袑裾，四拜启阿姑。人言雁寄书，审能寄书无。阿姑语新妇，古来无此事，今安得此语。新妇祝雁好自去，勿学水中恋涔鱼。寄汝尺素上有书，塞北春寒用当襦。寄书与阿谁，我家苏校尉，海上牧羊儿。为言妾能事君母，勿负汉恩作降虏。
拟君子法天运
作者：黄庭坚
朝代：宋

君子法天运，不言行四时。
提提无近功，成岁乃可知。
明窥秋毫端，耳察穴蚁争。
羣材极为力，阴拱收视听。
三辰从昏明，万物安性命。
因时有更张，斟酌如斗柄。
细人趋眼前，翻手覆手閒。
狂风吹长林，何枝鸟能安。
须臾诚快意，狼籍不可言。
拟君子法天运
作者：黄庭坚
朝代：宋

君子法天运，不言行四时。提提无近功，成岁乃可知。明窥秋毫端，耳察穴蚁争。群材极为力，阴拱收视听。三辰从昏明，万物安性命。因时有更张，斟酌如斗柄。细人趋眼前，翻手覆手閒。狂风吹长林，何枝鸟能安。须臾诚快意，狼籍不可言。
拟君子法天运
作者：黄庭坚
朝代：宋

君子法天运，不言行四时。提提无近功，成岁乃可知。明窥秋毫端，耳察穴蚁争。群材极为力，阴拱收视听。三辰从昏明，万物安性命。因时有更张，斟酌如斗柄。细人趋眼前，翻手覆手闲。狂风吹长林，何枝鸟能安。须臾诚快意，狼籍不可言。
拨棹子（退居）
作者：黄庭坚
朝代：宋
体裁：词

归去来。归去来。携手旧山归去来。有人共、月对尊罍。横一琴，甚处不逍遥自在。闲世界。无利害。何必向、世间甘幻爱。与君钓、晚烟寒濑。蒸白鱼稻饭，溪童供笋菜。
按田
作者：黄庭坚
朝代：宋

河水积峥嵘，山雪晴索寞。幽斋怯寒威，况复出城郭。马为猬毛缩，人叹狐裘薄。淤泥虎迹交，丛社乌声乐。桥经野烧断，崖值天风落。泄云迷鸿濛，戴石瘦荦峃。攀缘若登天，扶服如入橐。穷幽至河麋，落日更槃礴。新民数十家，飘寓初栖托。壮产无惰农，荒榛尽开凿。临流遣官丁，悉使呼老弱。恩言谕官意，鄣水陂可作。春秧百顷毬，秋报千仓穫。掉头笑应侬，吾麦自不恶。麦苗不为稻，诚恐非民瘼。不知肉食者，何必苦改作。我行疲鞍马，且用休羁络。艰难相顾叹，共道折腰错。势穷不得已，来自取束缚。月明夜萧萧，解衣宽带索。卧看云行天，北斗挂屋角。析薪爨酒鼎，兴至且相酌。
按田
作者：黄庭坚
朝代：宋

河水积峥嵘，山雪晴索寞。
幽斋怯寒威，况复出城郭。
马为蝟毛缩，人叹狐裘薄。
淤泥虎迹交，丛社乌声乐。
桥经野烧断，崖值天风落。
泄云迷鸿蒙，戴石瘦荦嶨。
攀缘若登天，扶服如入橐。
穷幽至河麋，落日更盘礡。
新民数十家，飘寓初栖托。
壮产无惰农，荒榛尽开凿。
临流遣官丁，悉使呼老弱。
恩言谕官意，鄣水陂可作。
春秧百顷秔，秋报千仓获。
掉头笑应侬，吾麦自不恶。
麦苗不为稻，诚恐非民瘼。
不知肉食者，何必苦改作。
我行疲鞍马，且用休羁络。
艰难相顾叹，共道折腰错。
势穷不得已，来自取束缚。
月明夜萧萧，解衣宽带索。
卧看云行天，北斗挂屋角。
析薪爨酒鼎，兴至且相酌。
按田
作者：黄庭坚
朝代：宋

河水积峥嵘，山雪晴索寞。
幽斋怯寒威，况復出城郭。
马为猬毛缩，人叹狐裘薄。
淤泥虎迹交，丛社乌声乐。
桥经野烧断，崖值天风落。
洩云迷鸿蒙，戴石瘦荦峃。
攀缘若登天，扶服如入橐。
穷幽至河麋，落日更槃礴。
新民数十家，飘寓初栖託。
壮产无惰农，荒榛尽开凿。
临流遣官丁，悉使呼老弱。
恩言谕官意，鄣水陂可作。
春秧百顷毬，秋报千仓穫。
掉头笑应侬，吾麦自不恶。
麦苗不为稻，诚恐非民瘼。
不知肉食者，何必苦改作。
我行疲鞍马，且用休羁络。
艰难相顾叹，共道折腰错。
势穷不得已，来自取束缚。
月明夜萧萧，解衣宽带索。
卧看云行天，北斗挂屋角。
析薪爨酒鼎，兴至且相酌。
捣练子·梅凋粉
作者：黄庭坚
朝代：宋
体裁：词

梅凋粉，柳摇金。微雨轻风敛陌尘。厚约深盟何处诉，除非重见那人人。
摊破南乡子
作者：黄庭坚
朝代：宋
体裁：词

得意许多时。长醉赏、月影花枝。暴风狂雨年年有，金笼锁定，莺雏燕友，不被鸡欺。红旆转逶迤。悔无计、千里追随。再来应绾泸南印，而今目下，恓惶怎向，日永春迟。
摩诘画
作者：黄庭坚
朝代：宋
体裁：五言律诗

丹青王右辖，诗句妙九州。物外常独往，人间无所求。袖手南山雨，辋川桑柘秋。胸中有佳处，泾渭看同流。
撼庭竹
作者：黄庭坚
朝代：宋
体裁：词

呜咽南楼吹落梅。
闻鸦树惊栖。
梦中相见不多时。
隔城今夜也应知。
坐久水空碧，山月影沈西。
买个宅儿住著伊。
刚不肯相随。
如今果被天嗔作，永落鸡群被鸡欺。
空恁可怜伊。
风日损花枝。
撼庭竹·呜咽南楼吹落梅
作者：黄庭坚
朝代：宋

呜咽南楼吹落梅。
闻鸦树惊栖。
梦中相见不多时。
隔城今夜也应知。
坐久水空碧，山月影沈西。
买个宅儿住着伊。
刚不肯相随。
如今果被天嗔作，永落鸡群被鸡欺。
空恁可怜伊。
风日损花枝。
撼庭竹·宰太和日吉州城外作
作者：黄庭坚
朝代：宋
体裁：词

呜咽南楼吹落梅。闻鸦树惊栖。梦中相见不多时。隔城今夜也应知。坐久水空碧，山月影沈西。买个宅儿住著伊。刚不肯相随。如今果被天嗔作，永落鸡群受鸡欺。空恁可怜伊。风日损花枝。
撼庭竹（宰太和日吉州城外作）
作者：黄庭坚
朝代：宋

呜咽南楼吹落梅。闻鸦树惊栖。梦中相见不多时。隔城今夜也应知。坐久水空碧，山月影沈西。买个宅儿住著伊。刚不肯相随。如今果被天瞋作，永落鸡群被鸡欺。空恁可怜伊。风日损花枝。
放言十首
作者：黄庭坚
朝代：宋

兰楫桂为舟，大江可远游。
坚车无良马，出门败吾輈。
一身交万物，用我未易周。
安得柳下惠，穷年与之游。
放言十首
作者：黄庭坚
朝代：宋

匣中绿绮琴，欲抚已绝弦。问弦何时绝，锺期谢世年。正声不可闻，千载寂寞间。未有颜叔子，安知柳下贤。
放言十首
作者：黄庭坚
朝代：宋

废兴宜有命，得失但自知。踽踽众所忌，悠悠谁与归。吾义苟不存，岂更月攘鸡。风清闻鹤唳，想见南山栖。匣中绿绮琴，欲抚已绝弦。问弦何时绝，钟期谢世年。正声不可闻，千载寂寞间。未有颜叔子，安知柳下贤。轻肥马上郎，枯槁林下士。声名斲自然，势利焚和气。智人不骇俗，同朝皆用事。物外有华胥，时时梦中至。兰楫桂为舟，大江可远游。坚车无良马，出门败吾辀。一身交万物，用我未易周。安得柳下惠，穷年与之游。微云起肤寸，大荫弥九州。至仁虽爱物，用舍如春秋。晴空不成雨，远岫行归休。何疑陶渊明，一去如惊鸥。黄鹄送黄鹄，中道言别离。送君不惮远，愁见独归时。罗网翳稻粱，江湖水瀰瀰。行行不相见，勉哉冥冥飞。蝉声已纾迟，秋日行晼晚。长年困道路，驱马方更远。从事常厌烦，归心自如卷。旨甘良未丰，安得怀息偃。月满不踰望，日中为之倾。天地尚乃尔，万物能久盈。明德忌晔晔，高才贵冥冥。忽解扁舟去，怀哉张季鹰。榨床在东壁，病起绕壁行。新醅浮白蚁，渴见解朝酲。小槽垂玉箸，音响有馀清。疾风春雨作，静夜山泉鸣。安得朱丝弦，为我写此声。想知舜南风，正尔可人情。弄水清江曲，采薇南山隅。当吾无事时，此岂不我娱。乔木好鸟音，天风韵虚徐。遐心游四海，万里不须臾。回首古衣冠，荆樊老丘墟。欲付此中意，归翻虫蠹书。短生忧不足，此道乐有馀。
放言十首
作者：黄庭坚
朝代：宋

黄鹄送黄鹄，中道言别离。
送君不惮远，愁见独归时。
罗网翳稻粱，江湖水弥弥。
行行不相见，勉哉冥冥飞。
放言十首·其一
作者：黄庭坚
朝代：宋
体裁：古风

废兴宜有命，得失但自知。踽踽众所忌，悠悠谁与归。吾义苟不存，岂更月攘鸡。风清闻鹤唳，想见南山栖。
放言十首·其一〇
作者：黄庭坚
朝代：宋

弄水清江曲，采薇南山隅。
当吾无事时，此岂不我娱。
乔木好鸟音，天风韵虚徐。
遐心游四海，万里不须臾。
回首古衣冠，荆樊老丘墟。
欲付此中意，归翻虫蠹书。
短生忧不足，此道乐有余。
放言十首·其七
作者：黄庭坚
朝代：宋
体裁：古风

蝉声已纾迟，秋日行晼晚。长年困道路，驱马方更远。从事常厌烦，归心自如卷。旨甘良未丰，安得怀息偃。
放言十首·其三
作者：黄庭坚
朝代：宋
体裁：古风

轻肥马上郎，枯槁林下士。声名斲自然，势利焚和气。智人不骇俗，同朝皆用事。物外有华胥，时时梦中至。
放言十首·其九
作者：黄庭坚
朝代：宋

榨床在东壁，病起绕壁行。
新醅浮白蚁，渴见解朝酲。
小槽垂玉筯，音响有余清。
疾风春雨作，静夜山泉鸣。
安得朱丝絃，为我写此声。
想知舜南风，正尔可人情。
放言十首·其九
作者：黄庭坚
朝代：宋

榨床在东壁，病起绕壁行。新醅浮白蚁，渴见解朝酲。小槽垂玉箸，音响有馀清。疾风春雨作，静夜山泉鸣。安得朱丝弦，为我写此声。想知舜南风，正尔可人情。
放言十首·其二
作者：黄庭坚
朝代：宋

匣中绿绮琴，欲抚已绝弦。问弦何时绝，钟期谢世年。正声不可闻，千载寂寞间。未有颜叔子，安知柳下贤。
放言十首·其二
作者：黄庭坚
朝代：宋

匣中绿绮琴，欲抚已绝絃。
问絃何时绝，钟期谢世年。
正声不可闻，千载寂寞间。
未有颜叔子，安知柳下贤。
放言十首·其五
作者：黄庭坚
朝代：宋
体裁：古风

微云起肤寸，大荫弥九州。至仁虽爱物，用舍如春秋。晴空不成雨，远岫行归休。何疑陶渊明，一去如惊鸥。
放言十首·其八
作者：黄庭坚
朝代：宋
体裁：古风

月满不踰望，日中为之倾。天地尚乃尔，万物能久盈。明德忌晔晔，高才贵冥冥。忽解扁舟去，怀哉张季鹰。
放言十首·其六
作者：黄庭坚
朝代：宋
体裁：古风

黄鹄送黄鹄，中道言别离。送君不惮远，愁见独归时。罗网翳稻粱，江湖水瀰瀰。行行不相见，勉哉冥冥飞。
放言十首·其十
作者：黄庭坚
朝代：宋

弄水清江曲，采薇南山隅。当吾无事时，此岂不我娱。乔木好鸟音，天风韵虚徐。遐心游四海，万里不须臾。回首古衣冠，荆樊老丘墟。欲付此中意，归翻虫蠹书。短生忧不足，此道乐有馀。
放言十首·其四
作者：黄庭坚
朝代：宋
体裁：古风

兰楫桂为舟，大江可远游。坚车无良马，出门败吾辀。一身交万物，用我未易周。安得柳下惠，穷年与之游。
故僰道廖君画像赞
作者：黄庭坚
朝代：宋
体裁：赞

廖君朴遬，卒享五福。其艰其勤，天畀戬谷。治生之材，可以治邦。知子之智，可以使能。耋老于乡，以福孙曾。在尔后人，思其艰勤。思其好贤，维衣食之源。瞻像思孝，勿堕其教。
故江阳杨君画像赞
作者：黄庭坚
朝代：宋
体裁：赞

显允临邛，吏师文宗。能者述之，德宇恢恢。疏而不失，有物实之。于义当然，确乎不夺。强者屈之，爱民如子。曰予用威，谁其恤之。图像如生，虽不能言，谁敢忽之。其事在人，岁月其逝，勿坠失之。后有南董，询事考言，尚其笔之。
故江阳杨君画像赞
作者：黄庭坚
朝代：宋

显允临邛，吏师文宗。能者述之，德宇恢恢。疏而不失，有物实之。於义当然，确乎不夺。强者屈之，爱民如子。曰予用威，谁其恤之。图像如生，虽不能言，谁敢忽之。其事在人，岁月其逝，勿坠失之。後有南董，询事考言，尚其笔之。
故陈氏画像赞
作者：黄庭坚
朝代：宋
体裁：赞

女归能妇，义止宜家。谁其向道，探深见遐。入古人室，立妙法句。自履实地，告人悟处。忽尔心疾，累岁狂痴。为忘我难，使人厌之。迨其解化，庄语告戒。堂堂夫人，凌郑同派。
效孔文举赠柳圣功三首
作者：黄庭坚
朝代：宋

武库五兵森森，名驹万里駸駸。
英风爽气如林，读书凿井欲深，学道却要无心。
效孔文举赠柳圣功三首
作者：黄庭坚
朝代：宋

武库五兵森森，名驹万里骎骎。英风爽气如林，读书凿井欲深，学道却要无心。妙言玉质金相，学问日月悠长。良贾故要深藏，屈体下心堂堂，灰头土面辉光。王良终日驰驱，曹商百乘从车。七芧鼓舞群狙，学问圣处功夫，千古与我友俱。
效孔文举赠柳圣功三首
作者：黄庭坚
朝代：宋

王良终日驰驱，曹商日乘从车。
七芧鼓舞群狙，学问圣处功夫，千古与我友俱。
效孔文举赠柳圣功三首·其一
作者：黄庭坚
朝代：宋
体裁：六言诗

武库五兵森森，名驹万里骎骎。英风爽气如林，读书凿井欲深，学道却要无心。
效孔文举赠柳圣功三首·其三
作者：黄庭坚
朝代：宋

王良终日驰驱，曹商百乘从车。
七芧鼓舞羣狙，学问圣处功夫，千古与我友俱。
效孔文举赠柳圣功三首·其三
作者：黄庭坚
朝代：宋

王良终日驰驱，曹商百乘从车。七芧鼓舞群狙，学问圣处功夫，千古与我友俱。
效孔文举赠柳圣功三首·其二
作者：黄庭坚
朝代：宋
体裁：六言诗

妙言玉质金相，学问日月悠长。良贾故要深藏，屈体下心堂堂，灰头土面辉光。
效王仲至少监咏姚花用其韵四首
作者：黄庭坚
朝代：宋

九疑山中萼绿华，黄云承袜到羊家。
真筌虫蚀诗句断，犹托余情开此花。
效王仲至少监咏姚花用其韵四首
作者：黄庭坚
朝代：宋

映日低风整复斜，绿玉眉心黄袖遮。大梁城里虽罕见，心知不是牛家花。九疑山中萼绿华，黄云承袜到羊家。真筌虫蚀诗句断，犹托馀情开此花。仙衣襞积驾黄鹄，草木无光一笑开。人间风日不可奈，故待成阴叶下来。汤沐冰肌照春色，海牛压帘风不开。直言红尘无路入，犹傍蜂须蝶翅来。
效王仲至少监咏姚花用其韵四首·其一
作者：黄庭坚
朝代：宋
体裁：古风

映日低风整复斜，绿玉眉心黄袖遮。大梁城里虽罕见，心知不是牛家花。
效王仲至少监咏姚花用其韵四首·其一
作者：黄庭坚
朝代：宋

映日低风整復斜，绿玉眉心黄袖遮。
大梁城裏虽罕见，心知不是牛家花。
效王仲至少监咏姚花用其韵四首·其三
作者：黄庭坚
朝代：宋
体裁：古风

仙衣襞积驾黄鹄，草木无光一笑开。人间风日不可奈，故待成阴叶下来。
效王仲至少监咏姚花用其韵四首·其二
作者：黄庭坚
朝代：宋

九疑山中萼绿华，黄云承袜到羊家。真筌虫蚀诗句断，犹托馀情开此花。
效王仲至少监咏姚花用其韵四首·其二
作者：黄庭坚
朝代：宋

九疑山中萼绿华，黄云承袜到羊家。
真筌虫蚀诗句断，犹託余情开此花。
效王仲至少监咏姚花用其韵四首·其四
作者：黄庭坚
朝代：宋

汤沐冰肌照春色，海牛压帘风不开。直言红尘无路入，犹傍蜂须蝶翅来。
效王仲至少监咏姚花用其韵四首·其四
作者：黄庭坚
朝代：宋

汤沐冰肌照春色，海牛压帘风不开。
直言红尘无路入，犹傍蜂鬚蝶翅来。
效进士作观成都石经
作者：黄庭坚
朝代：宋

成都九经石，岁久麝煤寒。
字画参工拙，文章可鉴观。
危邦犹劝讲，相国校雕刊。
羣盗烟尘后，诸生竹帛残。
王春尊孔氏，乙夜诏甘盘。
愿比求诸野，成书上学官。
效进士作观成都石经
作者：黄庭坚
朝代：宋

成都九经石，岁久麝煤寒。字画参工拙，文章可鉴观。危邦犹劝讲，相国校雕刊。群盗烟尘后，诸生竹帛残。王春尊孔氏，乙夜诏甘盘。愿比求诸野，成书上学官。
效进士作观成都石经
作者：黄庭坚
朝代：宋

成都九经石，岁久麝煤寒。
字画参工拙，文章可鉴观。
危邦犹劝讲，相国校雕刊。
群盗烟尘後，诸生竹帛残。
王春尊孔氏，乙夜诏甘盘。
愿比求诸野，成书上学官。
文勋真赞
作者：黄庭坚
朝代：宋
体裁：赞

荣如辱如，谁丧谁得。萃如嗟如，不见声色。为吏不残，去其败群。好贤喜士，黾勉而勤。子克家，吾税驾。舍几而寝，漠然即化。眉目在图，慰尔时思。蔼然粹温，似无恙时。
文安国挽词二首
作者：黄庭坚
朝代：宋

七闽家举子，百粤海还珠。往日推忠厚，穷年领转输。一床遗杖屦，万事委锱铢。岂有苍茫恨，归巢未拮据。平生翰墨学，空走使臣车。瞿令能苍史，归公好古书。秦山刊日月，周鼓颂畋渔。不见龙蛇笔，新乾研滴蜍。
文安国挽词二首·其一
作者：黄庭坚
朝代：宋
体裁：五言律诗

七闽家举子，百粤海还珠。往日推忠厚，穷年领转输。一床遗杖屦，万事委锱铢。岂有苍茫恨，归巢未拮据。
文安国挽词二首·其二
作者：黄庭坚
朝代：宋

平生翰墨学，空走使臣车。瞿令能苍史，归公好古书。秦山刊日月，周鼓颂畋渔。不见龙蛇笔，新乾研滴蜍。
文安国挽词二首·其二
作者：黄庭坚
朝代：宋

平生翰墨学，空走使臣车。
瞿令能苍史，归公好古书。
秦山刊日月，周鼓颂畋渔。
不见龙蛇笔，新干研滴蜍。
新凉示同学
作者：黄庭坚
朝代：宋

西风先自无消息，忽上青林报秋色。天高月明露泥泥，团扇已从蛛网织。蛩螀何苦不自聊，入我夜床鸣唧唧。似言冰雪催授衣，今者不乐君发白。春深花落病在床，永夏过眼等虚掷。卷帘昨暮得新凉，空堂呼灯照几席。岂无熟书试一读，欲似平生不相识。今日明日相寻来，百年青天过鸟翼。夜阑叹息仰屋梁，废弃寝膳思无益。吾徒奈何纵嫚游，君不见禹重寸阴轻尺璧。
新凉示同学
作者：黄庭坚
朝代：宋

西风先自无消息，忽上青林报秋色。
天高月明露泥泥，团扇已从蛛网织。
蛩螀何苦不自聊，入我夜床鸣唧唧。
似言冰雪催授衣，今者不乐君髮白。
春深花落病在床，永夏过眼等虚掷。
卷帘昨暮得新凉，空堂呼灯照几席。
岂无熟书试一读，欲似平生不相识。
今日明日相寻来，百年青天过鸟翼。
夜阑叹息仰屋梁，废弃寝膳思无益。
吾徒奈何纵嫚游，君不见禹重寸阴轻尺璧。
新凉示同学
作者：黄庭坚
朝代：宋

西风先自无消息，忽上青林报秋色。
天高月明露泥泥，团扇已从蛛网织。
蛩螿何苦不自聊，入我夜床鸣唧唧。
似言冰雪催授衣，今者不乐君发白。
春深花落病在床，永夏过眼等虚掷。
卷帘昨暮得新凉，空堂呼灯照几席。
岂无熟书试一读，欲似平生不相识。
今日明日相寻来，百年青天过鸟翼。
夜阑叹息仰屋梁，废弃寝膳思无益。
吾徒奈何纵嫚游，君不见禹重寸阴轻尺璧。
新喻道中寄元明用觞字韵
作者：黄庭坚
朝代：宋

中年畏病不举酒，孤负东来数百觞。
唤客煎茶山店远，看人秧稻午风凉。
但知家裏俱无恙，不用书来细作行。
一百八盘携手上，至今犹梦遶羊肠。
新喻道中寄元明用觞字韵
作者：黄庭坚
朝代：宋

中年畏病不举酒，孤负东来数百觞。唤客煎茶山店远，看人秧稻午风凉。但知家里俱无恙，不用书来细作行。一百八盘携手上，至今犹梦绕羊肠。
新寨饯南归客
作者：黄庭坚
朝代：宋

初更月蚀缺半璧，三更北风雪平屋。夜寒置酒送归客，长歌燕雁灯前落。故园无书已十月，目极千里云水隔。客方有行乃未已，归且经予江上宅。比邻诸老应相问，为道于今不如昔。新知翻手覆手閒，故人江南与江北。有时日高天气清，炙背南轩把书策。可怜斯人巧言语，今已埋没黄土陌。乃知生前倾意气，不用身后书竹帛。往在江南最少年，万事过眼如鸟翼。夜行南山看射虎，失脚坠入崖底黑。却攀荆棘上平田，何曾悔念身可惜。辞家上马不反顾，谈笑据鞍似无敌。迩来多病足忧虞，平地进寸退数尺。意气索然成老翁，所有鬓发犹未白。闲居为妇执薪爨，宿处野人争卧席。昔壮今衰殆不如，吾恐未必不为福。寄声诸老善自爱，客行努力更强食。门前种柳今几长，戒儿勿令打鸂鶒。春晚归来踯躅间，为公置酒临江阁。
新寨饯南归客
作者：黄庭坚
朝代：宋

初更月蚀缺半璧，三更北风雪平屋。
夜寒置酒送归客，长歌燕雁灯前落。
故园无书已十月，目极千里云水隔。
客方有行乃未已，归且经予江上宅。
比邻诸老应相问，为道于今不如昔。
新知翻手覆手閒，故人江南与江北。
有时日高天气清，炙背南轩把书策。
可怜斯人巧言语，今已埋没黄土陌。
乃知生前倾意气，不用身后书竹帛。
往在江南最少年，万事过眼如鸟翼。
夜行南山看射虎，失脚坠入崖底黑。
却攀荆棘上平田，何曾悔念身可惜。
辞家上马不反顾，谈笑据鞍似无敌。
迩来多病足忧虞，平地进寸退数尺。
意气索然成老翁，所有鬓髮犹未白。
闲居为妇执薪爨，宿处野人争卧席。
昔壮今衰殆不如，吾恐未必不为福。
寄声诸老善自爱，客行努力更强食。
门前种柳今几长，戒儿勿令打鸂鶒。
春晚归来踯躅间，为公置酒临江阁。
新寨饯南归客
作者：黄庭坚
朝代：宋

初更月蚀缺半璧，三更北风雪平屋。
夜寒置酒送归客，长歌燕雁灯前落。
故园无书已十月，目极千里云水隔。
客方有行乃未已，归且经予江上宅。
比邻诸老应相问，为道於今不如昔。
新知翻手覆手闲，故人江南与江北。
有时日高天气清，炙背南轩把书策。
可怜斯人巧言语，今已埋没黄土陌。
乃知生前倾意气，不用身後书竹帛。
往在江南最少年，万事过眼如鸟翼。
夜行南山看射虎，失脚坠入崖底黑。
却攀荆棘上平田，何曾悔念身可惜。
辞家上马不反顾，谈笑据鞍似无敌。
迩来多病足忧虞，平地进寸退数尺。
意气索然成老翁，所有鬓发犹未白。
闲居为妇执薪爨，宿处野人争卧席。
昔壮今衰殆不如，吾恐未必不为福。
寄声诸老善自爱，客行努力更强食。
门前种柳今几长，戒儿勿令打鸂鶒。
春晚归来踯躅间，为公置酒临江阁。
新息渡淮
作者：黄庭坚
朝代：宋

京尘无处可轩眉，照面淮滨喜自知。
风裏麦苗连地起，雨中杨树带烟垂。
故林归计嗟迟暮，久客平生厌别离。
落日江南采苹去，长歌柳恽洞庭诗。
新息渡淮
作者：黄庭坚
朝代：宋

京尘无处可轩眉，照面淮滨喜自知。风里麦苗连地起，雨中杨树带烟垂。故林归计嗟迟暮，久客平生厌别离。落日江南采蘋去，长歌柳恽洞庭诗。
既作闵雨诗是夕遂澍雨夜中喜不能寐起作喜雨诗
作者：黄庭坚
朝代：宋
体裁：七言律诗

南风吹雨下田塍，田父伸眉愿力耕。麰麦明年应解好，帘栊今夜不胜清。直须洗尽焦枯意，不厌屡闻飘洒声。黄卷腐儒何所用，惟将歌咏报升平。
既作闵雨诗是夕遂澍雨夜中喜不能寐起作喜雨诗
作者：黄庭坚
朝代：宋

南风吹雨下田塍，田父伸眉愿力耕。
麰麦明年应解好，帘栊今夜不胜清。
直须洗尽焦枯意，不厌屡闻飘洒声。
黄卷腐儒何所用，惟将歌咏报昇平。
早行
作者：黄庭坚
朝代：宋
体裁：五言律诗

失枕惊先起，人家半梦中。闻鸡凭早晏，占斗辨西东。辔湿知行露，衣单觉晓风。秋阳弄光影，忽吐半林红。
明叔惠示二颂·其二
作者：黄庭坚
朝代：宋

平生讨经论，苦行峻廉隅。
僞契已无分，买山云自如。
身为廊庙宰，梦作种田夫。
欲辨身兼梦，还如鼓与桴。
明叔惠示二颂云见七佛偈似有有警觉乃是向道
作者：黄庭坚
朝代：宋

平生讨经论，苦行峻廉隅。伪契已无分，买山云自俱。身为郎庙宰，梦作种田夫。欲辨身兼梦，还如鼓与桴。
明叔惠示二颂云见七佛偈似有警觉乃是向道之端发于此故以二颂为报
作者：黄庭坚
朝代：宋

山川围宴坐，日月转庭隅。般若寻常事，如来卧起俱。多闻成外道，只是守凡夫。欲听虚空教，须弥作鼓桴。平生讨经论，苦行峻廉隅。伪契已无分，买山云自如。身为廊庙宰，梦作种田夫。欲辨身兼梦，还如鼓与桴。
明叔惠示二颂云见七佛偈似有警觉乃是向道之端发于此故以二颂为报·其一
作者：黄庭坚
朝代：宋
体裁：五言律诗

山川围宴坐，日月转庭隅。般若寻常事，如来卧起俱。多闻成外道，只是守凡夫。欲听虚空教，须弥作鼓桴。
明叔惠示二颂云见七佛偈似有警觉乃是向道之端发于此故以二颂为报·其一
作者：黄庭坚
朝代：宋

山川围燕坐，日月转庭隅。般若心常是，如来卧起俱。多闻成外道，只守即凡夫。欲听虚空鼓，须弥作鼓桴。
明叔惠示二颂云见七佛偈似有警觉乃是向道之端发于此故以二颂为报·其二
作者：黄庭坚
朝代：宋

平生讨经论，苦行峻廉隅。伪契已无分，买山云自如。身为廊庙宰，梦作种田夫。欲辨身兼梦，还如鼓与桴。
明叔惠示二颂云见七佛偈似有警觉乃是向道之端发于此故以二颂为报·其二
作者：黄庭坚
朝代：宋

平生讨经论，苦行峻廉隅。
僞契已无分，买山云自俱。
身为廊庙宰，梦作种田夫。
欲辨身兼梦，还如鼓与桴。
明叔知县和示过家上冢二篇复次韵
作者：黄庭坚
朝代：宋

敝邑荷佳政，耕桑及时运。令君平生欢，远别喜亲近。吾友徐光禄，死战万事尽。不见东陵侯，惟见瓜连畛。且当置是事，椎牛会宾亲。百年共如此，破涕作嘲哂。枯荷野塘水，照影惊颜鬓。功名黄粱炊，成败白蚁阵。少时无老境，身到乃尽信。此来见抱子，别日多未龀。夜阑如梦寐，寒烛泣馀寸。女萝上杉松，野葛蔓畦垄。蛛丝网祠屋，芝菌生画拱。去国二十年，雪涕夙严奉。更历饱艰难，抑搔知痒痛。闻道下士笑，转物大人勇。平生随风波，归来梦犹汹。持此寸草心，负荷九鼎重。柔嘉无牛羊，保身以为供。
明叔知县和示过家上冢二篇复次韵·其一
作者：黄庭坚
朝代：宋

敝邑荷佳政，耕桑及时运。令君平生欢，远别喜亲近。吾友徐光禄，死战万事尽。不见东陵侯，惟见瓜连畛。且当置是事，椎牛会宾亲。百年共如此，破涕作嘲哂。枯荷野塘水，照影惊颜鬓。功名黄粱炊，成败白蚁阵。少时无老境，身到乃尽信。此来见抱子，别日多未龀。夜阑如梦寐，寒烛泣馀寸。
明叔知县和示过家上冢二篇复次韵·其二
作者：黄庭坚
朝代：宋

女萝上杉松，野葛蔓畦垄。蛛丝网祠屋，芝菌生画拱。去国二十年，雪涕夙严奉。更历饱艰难，抑搔知痒痛。闻道下士笑，转物大人勇。平生随风波，归来梦犹汹。持此寸草心，负荷九鼎重。柔嘉无牛羊，保身以为供。
明叔知县和示过家上冢二篇復次韵·其一
作者：黄庭坚
朝代：宋

敝邑荷佳政，耕桑及时运。令君平生欢，远别喜亲近。吾友徐光禄，死战万事尽。不见东陵侯，惟见瓜连畛。且当置是事，椎牛会宾亲。百年共如此，破涕作嘲哂。枯荷野塘水，照影惊颜鬓。功名黄粱炊，成败白蚁阵。少时无老境，身到乃尽信。此来见抱子，别日多未龀。夜阑如梦寐，寒烛泣余寸。
明叔知县和示过家上冢二篇復次韵·其二
作者：黄庭坚
朝代：宋

女萝上杉松，野葛蔓畦壠。
蛛丝网祠屋，芝菌生画拱。
去国二十年，雪涕夙严奉。
更历饱艰难，抑搔知痒痛。
闻道下士笑，转物大人勇。
平生随风波，归来梦犹汹。
持此寸草心，负荷九鼎重。
柔嘉无牛羊，保身以为供。
明远庵
作者：黄庭坚
朝代：宋
体裁：古风

远公引得陶潜住，美酒沽来饮无数。我醉欲眠卿且去，只有空瓶同此趣。谁知明远似远公，亦欲我行庵上路。多方挈取瓮头春，大白梨花十分注。与君深入逍遥游，了无一物当情素。道卿道卿归去来，明远主人今进步。
易生画麞猿猴貛赞
作者：黄庭坚
朝代：宋
体裁：古风

穴居木处，相安以饮食生。渴饥爱憎，无师而自能。其皮之美也，自立辟。其肉之肴也，故多兵。风林露壑，伐木丁丁。雄雌同声，去之远而犹鸣。彼其不同臭味，故眴目而相惊。惟虫能虫，惟虫能天。余是以观万物之情。
春思
作者：黄庭坚
朝代：宋

花柳事权舆，东风刚作恶。
启明动钟鼓，睡着初不觉。
简书催秣马，行路如徇铎。
看云野思乱，遇雨春衫薄。
今日非昨日，过眼若飞雹。
光阴行晼晚，吾事益落莫。
闲寻西城道，倚杖俯墟落。
村翁逢寒食，士女飞綵索。
平生感节物，始悟身是客。
搔首念江南，拏船趁鸂鶒。
夷犹挥钓车，清波举霜鲫。
黄尘化人衣，此计诚已错。
百年政如此，岂更待经历。
春思
作者：黄庭坚
朝代：宋

花柳事权舆，东风刚作恶。启明动钟鼓，睡著初不觉。简书催秣马，行路如徇铎。看云野思乱，遇雨春衫薄。今日非昨日，过眼若飞雹。光阴行晼晚，吾事益落莫。闲寻西城道，倚杖俯墟落。村翁逢寒食，士女飞彩索。平生感节物，始悟身是客。搔首念江南，拿船趁鸂鶒。夷犹挥钓车，清波举霜鲫。黄尘化人衣，此计诚已错。百年政如此，岂更待经历。
春思
作者：黄庭坚
朝代：宋

花柳事权舆，东风刚作恶。启明动钟鼓，睡著初不觉。简书催秣马，行路如徇铎。看云野思乱，遇雨春衫薄。今日非昨日，过眼若飞雹。光阴行晼晚，吾事益落莫。闲寻西城道，倚杖俯墟落。村翁逢寒食，士女飞綵索。平生感节物，始悟身是客。搔首念江南，拿船趁鸂鶒。夷犹挥钓车，清波举霜鲫。黄尘化人衣，此计诚已错。百年政如此，岂更待经历。
春游
作者：黄庭坚
朝代：宋

终日桃李蹊，春风不相识。
同我二三子，承我作意力。
把酒忘味着，看花了香寂。
晴云散长空，旷荡无限隔。
身为胡蝶梦，本自不渔色。
春虫劝人归，今我诚是客。
归来翻故纸，书尾见麟获。
文字非我名，聊取二三策。
春游
作者：黄庭坚
朝代：宋
体裁：古风

终日桃李蹊，春风不相识。同我二三子，承我作意力。把酒忘味著，看花了香寂。晴云散长空，旷荡无限隔。身为胡蝶梦，本自不渔色。春虫劝人归，今我诚是客。归来翻故纸，书尾见麟获。文字非我名，聊取二三策。
春祀分得叶公庙双鳬观
作者：黄庭坚
朝代：宋
体裁：七言律诗

春将祠事出门扉，宫殿参差缭翠微。清晓风烟迷部曲，小蹊桃杏挂冠衣。叶公在昔真龙去，王令何时白鹤归。糟魄相传漫青史，独怀千古对容徽。
春近四绝句
作者：黄庭坚
朝代：宋

闰后阳和腊里回，濛濛小雨暗楼台。柳条榆荚弄颜色，便恐入帘双燕来。亭台经雨压尘沙，春近登临意气佳。更喜轻寒勒成雪，未春先放一城花。小雪晴沙不作泥，疏帘红日弄朝晖。年华已伴梅梢晚，春色先从草际归。梅英欲尽香无赖，草色才苏绿未匀。苦竹空将岁寒节，又随官柳到青春。
春近四绝句
作者：黄庭坚
朝代：宋

闰後阳和腊里回，蒙蒙小雨暗楼台。柳条榆荚弄颜色，便恐入帘双燕来。
春近四绝句·其一
作者：黄庭坚
朝代：宋

闰后阳和腊裏回，蒙蒙小雨暗楼台。
柳条榆荚弄颜色，便恐入帘双燕来。
春近四绝句·其一
作者：黄庭坚
朝代：宋

闰后阳和腊里回，濛濛小雨暗楼台。柳条榆荚弄颜色，便恐入帘双燕来。
春近四绝句·其三
作者：黄庭坚
朝代：宋
体裁：七言绝句

小雪晴沙不作泥，疏帘红日弄朝晖。年华已伴梅梢晚，春色先从草际归。
春近四绝句·其二
作者：黄庭坚
朝代：宋
体裁：七言绝句

亭台经雨压尘沙，春近登临意气佳。更喜轻寒勒成雪，未春先放一城花。
春近四绝句·其四
作者：黄庭坚
朝代：宋

梅英欲尽香无赖，草色才苏绿未匀。苦竹空将岁寒节，又随官柳到青春。
春近四绝句·其四
作者：黄庭坚
朝代：宋

梅英欲尽香无頼，草色才苏绿未匀。
苦竹空将岁寒节，又随官柳到青春。
春阴
作者：黄庭坚
朝代：宋

竹笋初生黄犊角，蕨芽初长小儿拳。试寻野菜炊春饭，便是江南二月天。
春雪呈张仲谋
作者：黄庭坚
朝代：宋
体裁：七言律诗

暮雪霏霏若撒盐，须知千陇麦纤纤。梦阑半枕听飘瓦，晓起高堂看入帘。剩与月明分夜砌，即成春溜滴晴檐。万金一醉张公子，莫道街头酒价添。
昼夜乐
作者：黄庭坚
朝代：宋
体裁：词

夜深记得临岐语。说花时、归来去。教人每日思量，到处与谁分付。其奈冤家无定据。约云朝、又还雨暮。将泪入鸳衾，总不成行步。元来也解知思虑。一封书、深相许。情知玉帐堪欢，为向金门进取。直待腰金拖紫后，有夫人、县君相与。争奈会分疏，没嫌伊门路。
昼夜乐
作者：黄庭坚
朝代：宋

夜深记得临岐语。说花时，归来去。教人每日思量，到处与谁分付。其奈冤家无定据。约云朝、又还雨暮。将泪入鸳衾，总不成行步。元来也解知思虑。一封书、深相许。情知玉帐堪欢，为向金门进取。直待腰金拖紫后，有夫人、县君相与。争奈会分疏，没嫌伊门路。
昼夜乐·夜深记得临歧语
作者：黄庭坚
朝代：宋
体裁：词

夜深记得临歧语。说花时、归来去。教人每日思量，到处与谁分付。其奈冤家无定据。约云朝、又还雨暮。将泪入鸳衾，总不成行步。元来也解知思虑。一封书、深相许。情知玉帐堪欢，为向金门进取。直待腰金拖紫后，有夫人、县君相与。争奈会分疏，没嫌伊门路。
显圣寺庭枸杞
作者：黄庭坚
朝代：宋
体裁：古风

仙苗寿日月，佛界承露雨。谁为万年计，乞此一抔土。扶疏上翠盖，磊落缀丹乳。去家尚不食，出家何用许。正恐落人间，采剥四时苦。养成九节杖，持献西王母。
晁张和答秦觏五言予亦次韵
作者：黄庭坚
朝代：宋

山林与心违，日月使鬓换。
儒衣相诟病，文字奉娱玩。
自古非一秦，六籍盖多难。
诗书或发冢，熟念令人惋。
秦君锐本学，骥子已血汗。
相期骖天衢，伯乐尝一盼。
士为慾心缚，寸勇辄尺懦。
要当观此心，日照云雾散。
扶疏万物影，宇宙同璀璨。
置规岂惟君，亦自警弛慢。
晁张和答秦觏五言予亦次韵
作者：黄庭坚
朝代：宋

山林与心违，日月使鬓换。儒衣相诟病，文字奉娱玩。自古非一秦，六籍盖多难。诗书或发冢，熟念令人惋。秦君锐本学，骥子已血汗。相期骖天衢，伯乐尝一盼。士为欲心缚，寸勇辄尺懦。要当观此心，日照云雾散。扶疏万物影，宇宙同璀璨。置规岂惟君，亦自警弛慢。
晓从任大夫祖行过石桥寄粹甫
作者：黄庭坚
朝代：宋
体裁：七言绝句

令尹鸣驺过石桥，想君寒梦正飘摇。追思转觉年来剧，乱似春风柳万条。
晓出祥符趋府
作者：黄庭坚
朝代：宋
体裁：七言绝句

朝霞藻绘舜衣裳，天碧山青认赭黄。忆得御炉烟直下，紫宸辞罢过宫廊。
晓放汴舟
作者：黄庭坚
朝代：宋

秋声满山河，行李在梁宋。
川涂事鸡鸣，身亦逐羣动。
霜清鱼下流，橘柚入包贡。
又持三十口，去作江南梦。
晓放汴舟
作者：黄庭坚
朝代：宋
体裁：古风

秋声满山河，行李在梁宋。川涂事鸡鸣，身亦逐群动。霜清鱼下流，橘柚入包贡。又持三十口，去作江南梦。
晓贤师续佛寿颂
作者：黄庭坚
朝代：宋

养子续佛寿，非为养色身。捧打石师子，只要实头人。出家无正因，不得正命食。是真出家儿，不费秋毫力。讲得天雨花，说得石点头。人人是檀越，负命者上钩。
晓贤师续佛寿颂
作者：黄庭坚
朝代：宋
体裁：古风

养子续佛寿，非为养色身。棒打石师子，只要实头人。出家无正因，不得正命食。是真出家儿，不费秋毫力。讲得天雨花，说得石点头。人人是檀越，负命者上钩。
晓起临汝
作者：黄庭坚
朝代：宋
体裁：古风

缺月欲峥嵘，鸣鸡有期信。征人催夙驾，客梦未渠尽。野荒多断桥，河冻无裂璺。羸马踏冰翻，疑狐触林遁。清风荡初日，乔木啭幽韵。崧高忽在眼，岌峨临数郡。玄云默垂空，意有万里润。寒暗不成雨，卷怀就肤寸。观象思古人，动静配天运。物来斯一时，无得乃至顺。凉暄但循环，用舍谁喜愠。安得忘言者，与讲齐物论。
晚泊长沙示秦处度范元实用寄明略和父韵五首
作者：黄庭坚
朝代：宋

昔在秦少游，许我同门友。掘狱无张雷，剑气在牛斗。今来见令子，文似前哲有。何用相浇泼，清江绿如酒。范公太史僚，山立乃先达。发挥百代史，管以六经辖。投身转岭海，就木乃京洛。仲子见长沙，且用慰饥渴。秦郎水江汉，范郎器鼎鼐。逝者不可寻，犹喜二子在。相逢唾珠玉，贫病问薪菜。豫愁帆风船，目极别所爱。往时高交友，宰木已枞枞。今我二三子，事业在灯窗。秦范波澜阔，笑陆海潘江。愿兹秉经术，出仕荣家邦。少游五十策，其言明且清。笔墨深关键，开阖见日星。陈友评斯文，如钟磬鼓笙。谁能续凤鸣，洗耳听两甥。
晚泊长沙示秦处度范元实用寄明略和父韵五首·其一
作者：黄庭坚
朝代：宋
体裁：古风

昔在秦少游，许我同门友。掘狱无张雷，剑气在牛斗。今来见令子，文似前哲有。何用相浇泼，清江绿如酒。
晚泊长沙示秦处度范元实用寄明略和父韵五首·其三
作者：黄庭坚
朝代：宋
体裁：古风

秦郎水江汉，范郎器鼎鼐。逝者不可寻，犹喜二子在。相逢唾珠玉，贫病问薪菜。豫愁帆风船，目极别所爱。
晚泊长沙示秦处度范元实用寄明略和父韵五首·其二
作者：黄庭坚
朝代：宋
体裁：古风

范公太史僚，山立乃先达。发挥百代史，管以六经辖。投身转岭海，就木乃京洛。仲子见长沙，且用慰饥渴。
晚泊长沙示秦处度范元实用寄明略和父韵五首·其五
作者：黄庭坚
朝代：宋
体裁：古风

少游五十策，其言明且清。笔墨深关键，开阖见日星。陈友评斯文，如钟磬鼓笙。谁能续凤鸣，洗耳听两甥。
晚泊长沙示秦处度范元实用寄明略和父韵五首·其四
作者：黄庭坚
朝代：宋
体裁：古风

往时高交友，宰木已枞枞。今我二三子，事业在灯窗。秦范波澜阔，笑陆海潘江。愿兹秉经术，出仕荣家邦。
景珍太博见示旧倡和蒲萄诗因而次韵
作者：黄庭坚
朝代：宋

映日圆光万颗余，如观宝藏隔虾须。
夜愁风起飘星去，晓喜天晴缀露珠。
宫女拣枝模锦绣，论师持味比醍醐。
欲收百斛供春酿，放出声名压酪奴。
景珍太博见示旧倡和蒲萄诗因而次韵
作者：黄庭坚
朝代：宋

映日圆光万颗馀，如观宝藏隔虾须。夜愁风起飘星去，晓喜天晴缀露珠。宫女拣枝模锦绣，论师持味比醍醐。欲收百斛供春酿，放出声名压酪奴。
暮到张氏园和壁间旧题
作者：黄庭坚
朝代：宋
体裁：七言绝句

邵平不见见园瓜，三径还寻二仲家。莫道暂来无所得，未秋先已碧莲华。
更漏子·体妖娆
作者：黄庭坚
朝代：宋
体裁：词

体妖娆，鬟婀娜。玉甲银筝照座。危柱促，曲声残。王孙带笑看。休休休，莫莫莫。愁拨个丝中索。了了了，玄玄玄。山僧无碗禅。
更漏子·庵摩勒
作者：黄庭坚
朝代：宋
体裁：词

庵摩勒，西土果。
霜后明珠颗颗。
凭玉兔，捣香尘。
称为席上珍。
号馀甘，争奈苦。
临上马时分付。
管回味，却思量。
忠言君拭尝。
更漏子·馀甘汤
作者：黄庭坚
朝代：宋

庵摩勒，西土果。霜后明珠颗颗。凭玉兔，捣香尘。称为席上珍。号馀甘，争奈苦。临上马时分付。管回味，却思量。忠言君试尝。
更漏子（余甘汤）
作者：黄庭坚
朝代：宋

庵摩勒，西土果。霜后明珠颗颗。凭玉兔，捣香尘。称为席上珍。号余甘，争奈苦。临上马时分付。管回味，却思量。忠言君试尝。
曹侯善政颂
作者：黄庭坚
朝代：宋

曹侯辍耕，学于上国。
进士起家，为吏有绩。
虽窭人子，孔武且硕。
我惠我威，养我好子。
我勤我暇，不借吏史。
虎暴人境，肆作机穽。
侯曰彻之，病在乎政。
惟此戾虫，乃与政通。
风林岑蔚，征夫不逢。
我作颂声，与民歌之。
不诬方将，俾勿磨之。
曹侯善政颂
作者：黄庭坚
朝代：宋

曹侯辍耕，学于上国。
进士起家，为吏有绩。
虽窭人子，孔武且硕。
我惠我威，养我如子。
我勤我暇，不借吏史。
虎暴人境，肆作机穽。
侯曰彻之，病在乎政。
惟此戾虫，乃与政通。
风林岑蔚，征夫不逢。
我作颂声，与民歌之。
不诬方将，俾勿磨之。
曹侯善政颂
作者：黄庭坚
朝代：宋

曹侯辍耕，学于上国。进士起家，为吏有绩。虽窭人子，孔武且硕。我惠我威，养我如子。我勤我暇，不借吏史。虎暴人境，肆作机阱。侯曰彻之，病在乎政。惟此戾虫，乃与政通。风林岑蔚，征夫不逢。我作颂声，与民歌之。不诬方将，俾勿磨之。
曹村道中
作者：黄庭坚
朝代：宋

嘶马萧萧苍草黄，金天云物弄微凉。
瓜田余蔓有荒壠，梨子压枝铺短墙。
明月风烟如梦寐，平生亲旧隔湖湘。
行行秋兴已孤绝，不忍更临山夕阳。
曹村道中
作者：黄庭坚
朝代：宋

嘶马萧萧苍草黄，金天云物弄微凉。瓜田余蔓有荒陇，梨子压枝铺短墙。明月风烟如梦寐，平生亲旧隔湖湘。行行秋兴已孤绝，不忍更临山夕阳。
曹村道中
作者：黄庭坚
朝代：宋

嘶马萧萧苍草黄，金天云物弄微凉。瓜田馀蔓有荒垄，梨子压枝铺短墙。明月风烟如梦寐，平生亲旧隔湖湘。行行秋兴已孤绝，不忍更临山夕阳。
有怀半山老人再次韵二首
作者：黄庭坚
朝代：宋

短世风惊雨过，成功梦迷酒酣。草玄不妨准易，论诗终近周南。啜羹不如放麑，乐羊终愧巴西。欲问老翁归处，帝乡无路云迷。
有怀半山老人再次韵二首·其一
作者：黄庭坚
朝代：宋
体裁：六言诗

短世风惊雨过，成功梦迷酒酣。草玄不妨准易，论诗终近周南。
有怀半山老人再次韵二首·其二
作者：黄庭坚
朝代：宋
体裁：六言诗

啜羹不如放麑，乐羊终愧巴西。欲问老翁归处，帝乡无路云迷。
有惠江南帐中香者戏答六言二首
作者：黄庭坚
朝代：宋

百鍊香螺沉水，宝薰近出江南。一穟黄云绕几，深禅想对同参。螺甲割昆崙耳，香材屑鹧鸪斑。欲雨鸣鸠日永，下帷睡鸭春閒。
有惠江南帐中香者戏答六言二首
作者：黄庭坚
朝代：宋

百链香螺沈水，宝薰近出江南。一穟黄云绕几，深禅想对同参。
有惠江南帐中香者戏答六言二首
作者：黄庭坚
朝代：宋

螺甲割昆仑耳，香材屑鹧鸪斑。
欲雨鸣鸠日永，下帷睡鸭春闲。
有惠江南帐中香者戏答六言二首·其一
作者：黄庭坚
朝代：宋

百炼香螺沉水，宝熏近出江南。
一穟黄云绕几，深禅想对同参。
有惠江南帐中香者戏答六言二首·其一
作者：黄庭坚
朝代：宋

百鍊香螺沉水，宝薰近出江南。一穟黄云绕几，深禅想对同参。
有惠江南帐中香者戏答六言二首·其二
作者：黄庭坚
朝代：宋
体裁：六言诗

螺甲割昆崙耳，香材屑鹧鸪斑。欲雨鸣鸠日永，下帷睡鸭春閒。
有闻帐中香以为熬蝎者戏用前韵二首
作者：黄庭坚
朝代：宋

海上有人逐臭，天生鼻孔司南。但印香严本寂，不必丛林遍参。我读蔚宗香传，文章不减二班。误以甲为浅俗，却知麝要防闲。
有闻帐中香以为熬蝎者戏用前韵二首·其一
作者：黄庭坚
朝代：宋

海上有人逐臭，天生鼻孔司南。但印香严本寂，不必丛林徧参。
有闻帐中香以为熬蝎者戏用前韵二首·其一
作者：黄庭坚
朝代：宋

海上有人逐臭，天生鼻孔司南。但印香严本寂，不必丛林遍参。
有闻帐中香以为熬蝎者戏用前韵二首·其二
作者：黄庭坚
朝代：宋
体裁：六言诗

我读蔚宗香传，文章不减二班。误以甲为浅俗，却知麝要防闲。
望江东
作者：黄庭坚
朝代：宋
体裁：词

江水西头隔烟树。望不见、江东路。思量只有梦来去。更不怕、江拦住。
灯前写了书无数。算没个、人传与。直饶寻得雁分付。又还是、秋将暮。
望江东·江水西头隔烟树
作者：黄庭坚
朝代：宋
体裁：词

江水西头隔烟树。望不见、江东路。思量只有梦来去。更不怕、江阑住。灯前写了书无数。算没个、人传与。直饶寻得雁分付。又还是、秋将暮。
望远行
作者：黄庭坚
朝代：宋
体裁：词

自见来，虚过却、好时好日。这訑尿粘腻得处煞是律。据眼前言定，也有十分七八。冤我无心除告佛。管人闲底，且放我快活。冔便索别茶祗待，又怎不遇偎花映月。且与一班半点，只怕你没丁香核。
望远行
作者：黄庭坚
朝代：宋

荔枝，常以遗生。故戏及之
自见来，虚过却、好时好日。这訑尿粘腻得处煞是律。据眼前言定，也有十分七八。冤我无心除告佛。
管人闲底，且放我快活𠵨。便索些别茶只待，又怎不过偎花映月。且与一班半点，只怕你没丁香核。
望远行·自见来
作者：黄庭坚
朝代：宋

自见来，虚过却、好时好日。这訑尿粘腻得处煞是律。据眼前言定，也有十分七八。冤我无心除告佛。管人闲底，且放我快活。便索些别茶祗待，又怎不遇偎花映月。且与一班半点，只怕你没丁香核。
望远行·自见来
作者：黄庭坚
朝代：宋
体裁：词

自见来，虚过却、好时好日。
这訑尿粘腻得处煞是律。
据眼前言定，也有十分七八。
冤我无心除告佛。
管人闲底，且放我快活ヵ。
便索些别茶祗待，又怎不遇偎花映月。
且与一班半点，只怕你没丁香核。
木兰花令
作者：黄庭坚
朝代：宋

凌歊台上青青麦。姑熟堂前余翰墨。暂分一印管江山，稍为诸公分皂白。
江山依旧云空碧。昨日主人今日客。谁分宾主强惺惺，问取矶头新妇石。
木兰花令
作者：黄庭坚
朝代：宋
体裁：词

可怜翡翠随鸡走。学绾双鬟年纪小。见来行待恶怜伊，心性娇痴空解笑。
红蕖照映霜林表。杨柳舞风腰袅袅。衾余枕剩尽相容，只是老人难再少。
木兰花令
作者：黄庭坚
朝代：宋

黄金捍拨春风手。帘幕重重音韵透。梅花破萼便回春，似有黄鹂鸣翠柳。
晓妆未惬梅添就。玉笋捧杯离钿袖。会拚千日笑尊前，他日相思空损寿
木兰花令
作者：黄庭坚
朝代：宋
体裁：词

黄金捍拨春风手。帘幕重重音韵透。梅花破萼便回春，似有黄鹂鸣翠柳。
晓妆未惬梅添就。玉笋捧杯离钿袖。会拚千日笑尊前，他日相思空损寿。
木兰花令
作者：黄庭坚
朝代：宋
体裁：词

黔中士女游晴昼。花信轻寒罗袖透。争寻穿石道宜男，更买江鱼双贯柳。
竹枝歌好移船就。依倚风光垂翠袖。满倾芦酒指谐围，相守与郎如许寿。
木兰花令·凌歊台上青青麦
作者：黄庭坚
朝代：宋

当涂解印后一日，郡中置酒，呈郭功甫。凌歊台上青青麦，姑孰堂前馀翰墨。暂分一印管江山，稍为诸公分皂白。江山依旧云空碧，昨日主人今日客。谁分宾主强惺惺，问取矶头新妇石。
木兰花令·少年得意从军乐
作者：黄庭坚
朝代：宋

少年得意从军乐。
晚岁天教闲处着。
功名富贵久寒灰，翰墨文章新讳却。
是非不用分今昨。
云月孤高公也莫。
喜欢为地醉为乡，饮客不来但自酌。
木兰花令·庾郎三九常安乐
作者：黄庭坚
朝代：宋

庾郎三九常安乐。
使有万钱无处着。
徐熙小鸭水边花，明月清风都占却。
朱颜老尽心如昨。
万事休休休莫莫。
樽前见在不饶人，欧舞梅歌君更酌。
木兰花令（次前韵再呈功甫）
作者：黄庭坚
朝代：宋

青壶乃似壶中谪。万象光辉森宴席。红尘闹处便休休，不是个中无皂白。歌烦舞倦朱成碧。春草池塘凌谢客。共君商略老生涯，归重玉田秧白石。
木平和尚真赞
作者：黄庭坚
朝代：宋

一尺三寸汗脚，草鞋挂龙床角。
他日清凉半座，果然未忘礼乐。
一一沤裏木平，稽首一沤前觉。
木平和尚真赞
作者：黄庭坚
朝代：宋

一尺三寸汗脚，草鞋挂龙床角。他日清凉半座，果然未忘礼乐。一一沤里木平，稽首一沤前觉。
木龟亭留题
作者：黄庭坚
朝代：宋

南台西路木龟坊，乃是灵蛙贔屭藏。
从此改名杉蚵蚾，恐来吞月直须防。
木龟亭留题
作者：黄庭坚
朝代：宋
体裁：七言绝句

南台西路木龟坊，乃是灵蛙赑屃藏。从此改名杉蚵蚾，恐来吞月直须防。
朱道人下世
作者：黄庭坚
朝代：宋
体裁：七言绝句

桑户居然同物化，青灯犹在读书檠。身如陌上狂风过，心似夜来新月明。
杂吟
作者：黄庭坚
朝代：宋
体裁：五言律诗

城中蛾眉女，珂佩响珊珊。鹦鹉花间弄，琵琶月下弹。长歌三日绕，短舞万人看。未必长如此，芙蓉不耐寒。
杂诗
作者：黄庭坚
朝代：宋
体裁：七言绝句

古风萧索不言归，贫贱交情富贵非。世祖本无天下量，子陵何慕钓鱼矶。
杂诗
作者：黄庭坚
朝代：宋
体裁：七言绝句

迷情淡荡不知津，老却平生梦幻身。满眼纷华心寂寞，长安市上酒家人。
杂诗
作者：黄庭坚
朝代：宋
体裁：七言绝句

迷时今日如前日，悟后今年似去年。随食随衣随事办，谁知佛印祖师禅。
杂诗七首
作者：黄庭坚
朝代：宋

此身天地一蘧庐，世事消磨绿鬓疏。毕竟几人真得鹿，不知终日梦为鱼。营巢燕燕几时休，在处成家春复秋。岁岁自来还自去，主人无厌客无求。馆甥宫里叹才难，当日同朝听百官。光武早知尧舜事，只今那得子陵滩。少年不爱万金身，歌舞寻春愁送春。满眼纷华心寂寞，长安市上酒家人。薰炉茶鼎偶然同，晴日鸦啼柿叶风。万事尽还曲居士，百年常在大槐宫。古屋清寒雪未消，小窗晴日展芭蕉。酸甘荔子尝春酒，更碾新芽荐菊苗。碧窗凉簟唯便睡，露井无尘荫绿槐。梦入醉乡犹病渴，辘轳声到枕边来。
杂诗七首
作者：黄庭坚
朝代：宋

薰炉茶鼎偶然同，晴日鸦啼柿叶风。
万事尽还麴居士，百年常在大槐宫。
杂诗七首·其一
作者：黄庭坚
朝代：宋
体裁：诗

此身天地一蘧庐，世事消磨绿鬓疏。毕竟几人真得鹿，不知终日梦为鱼。
杂诗七首·其七
作者：黄庭坚
朝代：宋
体裁：七言绝句

碧窗凉簟唯便睡，露井无尘荫绿槐。梦入醉乡犹病渴，辘轳声到枕边来。
杂诗七首·其三
作者：黄庭坚
朝代：宋

馆甥宫裏叹才难，当日同朝听百官。
光武早知尧舜事，只今那得子陵滩。
杂诗七首·其三
作者：黄庭坚
朝代：宋

馆甥宫里叹才难，当日同朝听百官。光武早知尧舜事，只今那得子陵滩。
杂诗七首·其二
作者：黄庭坚
朝代：宋

营巢燕燕几时休，在处成家春复秋。岁岁自来还自去，主人无厌客无求。
杂诗七首·其二
作者：黄庭坚
朝代：宋

营巢燕燕几时休，在处成家春復秋。
岁岁自来还自去，主人无厌客无求。
杂诗七首·其五
作者：黄庭坚
朝代：宋

熏炉茶鼎偶然同，晴日鸦啼柿叶风。
万事尽还曲居士，百年常在大槐宫。
杂诗七首·其五
作者：黄庭坚
朝代：宋

薰炉茶鼎偶然同，晴日鸦啼柿叶风。万事尽还曲居士，百年常在大槐宫。
杂诗七首·其六
作者：黄庭坚
朝代：宋
体裁：七言绝句

古屋清寒雪未消，小窗晴日展芭蕉。酸甘荔子尝春酒，更碾新芽荐菊苗。
杂诗七首·其四
作者：黄庭坚
朝代：宋
体裁：七言绝句

少年不爱万金身，歌舞寻春愁送春。满眼纷华心寂寞，长安市上酒家人。
杂诗四首
作者：黄庭坚
朝代：宋

扁舟江上未归身，明月清风作四邻。观化悟来俱是妄，渐疏人事与天亲。佛子身归乐国遥，至人神会碧天寥。劫灰沈尽还生妄，但向平沙看海潮。小德有为因有累，至神无用故无功。须知广大精微处，不在存亡得失中。黄帝炼丹求子母，神农尝药辨君臣。如何苦思形中事，忧患从来为有身。
杂诗四首·其一
作者：黄庭坚
朝代：宋
体裁：七言绝句

扁舟江上未归身，明月清风作四邻。观化悟来俱是妄，渐疏人事与天亲。
杂诗四首·其三
作者：黄庭坚
朝代：宋
体裁：七言绝句

小德有为因有累，至神无用故无功。须知广大精微处，不在存亡得失中。
杂诗四首·其二
作者：黄庭坚
朝代：宋
体裁：七言绝句

佛子身归乐国遥，至人神会碧天寥。劫灰沈尽还生妄，但向平沙看海潮。
杂诗四首·其四
作者：黄庭坚
朝代：宋
体裁：七言绝句

黄帝炼丹求子母，神农尝药辨君臣。如何苦思形中事，忧患从来为有身。
李冲元真赞
作者：黄庭坚
朝代：宋

冶百炼之金，而中黄钟之宫。
琢无瑕之玉，而成夜光之璧。
可用飨帝，可用活国。
师旷不世而无闻，韫椟藏之而无闷。
士亦何得于山林，元勋而荩谷也故肥遯。
李冲元真赞
作者：黄庭坚
朝代：宋

冶百鍊之金，而中黄钟之宫。琢无瑕之玉，而成夜光之璧。可用飨帝，可用活国。师旷不世而无闻，韫椟藏之而无闷。士亦何得于山林，元勋而荩谷也故肥遁。
李冲元真赞
作者：黄庭坚
朝代：宋

冶百链之金，而中黄钟之宫。琢无瑕之玉，而成夜光之璧。可用飨帝，可用活国。师旷不世而无闻，韫椟藏之而无闷。士亦何得於山林，元勋而荩谷也故肥遯。
李右司以诗送梅花至潞公予虽不接右司想见其人用老杜和元次山诗例次韵
作者：黄庭坚
朝代：宋
体裁：七言绝句

凡花俗草败人意，晚见琼蕤不恨迟。江左风流尚如此，春功终到岁寒枝。
李君贶借示其祖西台学士草圣并书帖一编二轴
作者：黄庭坚
朝代：宋

当时高蹈翰墨场，江南李氏洛下杨。二人殁後数来者，西台唯有尚书郎。篆科草圣凡几家，奄有汉魏跨两唐。纸摹石镂见彷佛，曾未得似君家藏。侧厘数幅冰不及，字体欹倾墨犹湿。明窗棐几开卷看，坐客失床皆起立。新春一声雷未闻，何得龙蛇已惊蛰。仲将伯英无後尘，迩来此公下笔亲。使之早出见李卫，不独右军能逼人。枯林栖鸦满僧院，秀句争传两京遍。文工墨妙九原荒，伊洛气象今凄凉。夜光入手爱不得，还君复入古锦囊。此後临池无笔法，时时梦到君书堂。
李君贶借示其祖西台学士草圣并书帖一编二轴以诗还之
作者：黄庭坚
朝代：宋

当时高蹈翰墨场，江南李氏洛下杨。二人殁后数来者，西台唯有尚书郎。篆科草圣凡几家，奄有汉魏跨两唐。纸摹石镂见彷佛，曾未得似君家藏。侧釐数幅冰不及，字体攲倾墨犹湿。明窗棐几开卷看，坐客失床皆起立。新春一声雷未闻，何得龙蛇已惊蛰。仲将伯英无后尘，迩来此公下笔亲。使之早出见李卫，不独右军能逼人。枯林栖鸦满僧院，秀句争传两京遍。文工墨妙九原荒，伊洛气象今凄凉。夜光入手爱不得，还君复入古锦囊。此后临池无笔法，时时梦到君书堂。
李君贶借示其祖西台学士草圣并书帖一编二轴以诗还之
作者：黄庭坚
朝代：宋

当时高蹈翰墨场，江南李氏洛下杨。
二人殁后数来者，西台唯有尚书郎。
篆科草圣凡几家，奄有汉魏跨两唐。
纸摹石镂见彷佛，曾未得似君家藏。
侧釐数幅冰不及，字体欹倾墨犹湿。
明窗棐几开卷看，坐客失床皆起立。
新春一声雷未闻，何得龙蛇已惊蛰。
仲将伯英无后尘，迩来此公下笔亲。
使之早出见李卫，不独右军能逼人。
枯林栖鸦满僧院，秀句争传两京遍。
文工墨妙九原荒，伊洛气象今凄凉。
夜光入手爱不得，还君復入古锦囊。
此后临池无笔法，时时梦到君书堂。
李大夫招饮
作者：黄庭坚
朝代：宋

欲遣吟人对好山，暮天和雨醉凭栏。座中云气侵人湿，砌下泉声逼酒寒。红烛围棋生死急，清风挥尘笑谈闲。更筹报尽不成起，车从厌厌夜已阑。
李大夫招饮
作者：黄庭坚
朝代：宋
体裁：七言律诗

欲遣吟人对好山，暮天和雨醉凭栏。座中云气侵人湿，砌下泉声逼酒寒。红烛围棋生死急，清风挥麈笑谈闲。更筹报尽不成起，车从厌厌夜已阑。
李宗古出示谢李道人苕帚杖从蒋彦回乞葬地二
作者：黄庭坚
朝代：宋

提携禅客扶衰杖，断当姻家葬骨山。因病废棋仍废酒，鹧鸪鹦鹉伴清闲。
李宗古出示谢李道人苕帚杖从蒋彦回乞葬地二颂作二诗奉呈
作者：黄庭坚
朝代：宋

提携禅客扶衰杖，断当姻家葬骨山。因病废棋仍废酒，鹧鸪鹦鹉伴清閒。诗书传女似中郎，杞菊同盘有孟光。今日鹧鸪鸣蹇蹇，他年鹦鹉恨堂堂。
李宗古出示谢李道人苕帚杖从蒋彦回乞葬地二颂作二诗奉呈·其一
作者：黄庭坚
朝代：宋
体裁：七言绝句

提携禅客扶衰杖，断当姻家葬骨山。因病废棋仍废酒，鹧鸪鹦鹉伴清閒。
李宗古出示谢李道人苕帚杖从蒋彦回乞葬地二颂作二诗奉呈·其二
作者：黄庭坚
朝代：宋
体裁：七言绝句

诗书传女似中郎，杞菊同盘有孟光。今日鹧鸪鸣蹇蹇，他年鹦鹉恨堂堂。
李濠州挽词二首
作者：黄庭坚
朝代：宋

循吏功名两汉中，平生风义最雍容。鱼游濠上方云乐，鵩在承尘忽告凶。挂剑自知吾已许，脱骖不为涕无从。百年穷达都归尽，淮水空围墓上松。礼数最优徐孺子，风流不减谢宣城。那知此别成千古，未信斯言隔九京。落日松楸阴隧道，西风箫鼓送铭旌。善人报施今如此，陇水长寒呜咽声。
李濠州挽词二首
作者：黄庭坚
朝代：宋

循吏功名两汉中，平生风义最雍容。鱼游濠上方云乐，鹏在承尘忽告凶。挂剑自知吾已许，脱骖不为涕无从。百年穷达都归尽，淮水空围墓上松。
李濠州挽词二首·其一
作者：黄庭坚
朝代：宋
体裁：七言律诗

循吏功名两汉中，平生风义最雍容。鱼游濠上方云乐，鵩在承尘忽告凶。挂剑自知吾已许，脱骖不为涕无从。百年穷达都归尽，淮水空围墓上松。
李濠州挽词二首·其二
作者：黄庭坚
朝代：宋
体裁：七言律诗

礼数最优徐孺子，风流不减谢宣城。那知此别成千古，未信斯言隔九京。落日松楸阴隧道，西风箫鼓送铭旌。善人报施今如此，陇水长寒呜咽声。
杜似吟院二首
作者：黄庭坚
朝代：宋

日长吟院无公事，燕入花开必有诗。莫道南风吹雁去，春来亦有北风时。吟院虚明如画舫，想成槛外是长江。杜郎忽作扬州梦，雨带风沙打夜窗。
杜似吟院二首·其一
作者：黄庭坚
朝代：宋
体裁：七言绝句

日长吟院无公事，燕入花开必有诗。莫道南风吹雁去，春来亦有北风时。
杜似吟院二首·其二
作者：黄庭坚
朝代：宋
体裁：七言绝句

吟院虚明如画舫，想成槛外是长江。杜郎忽作扬州梦，雨带风沙打夜窗。
杨凝式行书
作者：黄庭坚
朝代：宋

俗书只识兰亭面，欲换凡骨无金丹。
谁知落阳杨风子，下笔便到乌丝阑。
杨凝式行书
作者：黄庭坚
朝代：宋
体裁：七言绝句

俗书祇识兰亭面，欲换凡骨无金丹。谁知洛阳杨风子，下笔便到乌丝阑。
杨朴墓
作者：黄庭坚
朝代：宋

三尺孤坟一布衣，人言无复似当时。千秋万岁还来此，月笛烟莎世不知。
杨朴墓
作者：黄庭坚
朝代：宋

三尺孤坟一布衣，人言无復似当时。
千秋万岁还来此，月笛烟莎世不知。
松下渊明
作者：黄庭坚
朝代：宋

南渡诚草草，长沙济艰难。夜半舟移岸，今无晋衣冠。松风自度曲，我弦不须弹。慧远香火社，遗民文字禅。虽非老翁事，幽尚亦可欢。客来欲开说，觞至不得言。
松下渊明
作者：黄庭坚
朝代：宋

南渡诚草草，长沙济艰难。
夜半舟移岸，今无晋衣冠。
松风自度曲，我絃不须弹。
慧远香火社，遗民文字禅。
虽非老翁事，幽尚亦可欢。
客来欲开说，觞至不得言。
松风阁
作者：黄庭坚
朝代：宋
体裁：诗

依山筑阁见平川，夜阑箕斗插屋椽。
我来名之意适然。
老松魁梧数百年，斧斤所赦今参天。
风鸣娲皇五十弦，洗耳不须菩萨泉。
嘉二三子甚好贤，力贫买酒醉此筵。
夜雨鸣廊到晓悬，相看不归卧僧毡。
泉枯石燥复潺湲，山川光辉为我妍。
野僧旱饥不能饘，晓见寒溪有炊烟。
东坡道人已沉泉，张侯何时到眼前。
钓台惊涛可昼眠，怡亭看篆蛟龙缠。
安得此身脱拘挛，舟载诸友长周旋。
林为之送笔戏赠
作者：黄庭坚
朝代：宋

阎生作三副，规摹宣城葛。外貌虽铣泽，毫心或粗粝。功将希栗尾，拙乃成枣核。李庆缚散卓，含墨能不泄。病在惜白毫，往往半巧拙。小字亦周旋，大字难曲折。时时一毛乱，乃似逆梳发。张鼎徒有表，徐偃元无骨。模画记姓名，亦可应仓卒。为之街南居，时通铃下谒。晴轩坐风凉，怪我把枯笔。开囊扑蠹鱼，遣奴送一束。洗砚磨松煤，挥洒至日没。蚤年学屠龙，适用固疏阔。广文困齑盐，烹茶对秋月。略无人问字，况有客投辖。文章寄呻吟，讲授费颊舌。閒无用心处，雌黄到笔墨。时不与人游，孔子尚爱日。作诗当鸣鼓，聊自攻短阙。
林为之送笔戏赠
作者：黄庭坚
朝代：宋

阎生作三副，规摹宣城葛。外貌虽铣泽，毫心或麤粝。功将希栗尾，拙乃成枣核。李庆缚散卓，含墨能不泄。病在惜白毫，往往半巧拙。小字亦周旋，大字难曲折。时时一毛乱，乃似逆梳发。张鼎徒有表，徐偃元无骨。橅画记姓名，亦可应仓卒。为之街南居，时通铃下谒。晴轩坐风凉，怪我把枯笔。开囊扑蠹鱼，遣奴送一束。洗砚磨松煤，挥洒至日没。蚤年学屠龙，适用固疏阔。广文困齑盐，烹茶对秋月。略无人问字，况有客投辖。文章寄呻吟，讲授费颊舌。闲无用心处，雌黄到笔墨。时不与人游，孔子尚爱日。作诗当鸣鼓，聊自攻短阙。
林为之送笔戏赠
作者：黄庭坚
朝代：宋

阎生作三副，规摹宣城葛。
外貌虽铣泽，毫心或麤粝。
功将希栗尾，拙乃成枣核。
李庆缚散卓，含墨能不洩。
病在惜白毫，往往半巧拙。
小字亦周旋，大字难曲折。
时时一毛乱，乃似逆梳髮。
张鼎徒有表，徐偃元无骨。
橅画记姓名，亦可应仓卒。
为之街南居，时通铃下谒。
晴轩坐风凉，怪我把枯笔。
开囊扑蠹鱼，遣奴送一束。
洗砚磨松煤，挥洒至日没。
蚤年学屠龙，适用固疏阔。
广文困虀盐，烹茶对秋月。
略无人问字，况有客投辖。
文章寄呻吟，讲授费颊舌。
閒无用心处，雌黄到笔墨。
时不与人游，孔子尚爱日。
作诗当鸣鼓，聊自攻短阙。
枯骨颂
作者：黄庭坚
朝代：宋
体裁：古风

清扬巧笑倾人城，骄气矜色增我慢。无始时来生死趣，八万苦业所依止。皮肤落尽露拴索，一切虚诳法现前。不见全牛可下刀，无垢光明本三昧。
柳闳展如子瞻甥也其才德甚美有意于学故以桃
作者：黄庭坚
朝代：宋

清润玉泉冰，高明秋景晴。
妙年勤翰墨，银鉤烂纵横。
蓝田生美璞，未琢价连城。
思为万乘器，柱下贵晚成。
柳闳展如子瞻甥也其才德甚美有意于学故以桃李不言下自成蹊八字作诗赠之
作者：黄庭坚
朝代：宋

柳君文武甚，睨视万人豪。老气鼓不作，卷旗解弓刀。上为朝阳桐，下为涧溪毛。囊中有美实，期子种蟠桃。浮阳愧嘉鱼，道傍多苦李。古来贤达人，不争咸阳市。吾子富春秋，日月东趋水。潜圣有玉音，闻道而已矣。霜威能折绵，风力欲冰酒。勤子来访道，枵然我何有。寝兴与时俱，由我屈伸肘。饭羹自知味，如此是道不。任世万钧重，载言以为轩。空文误来世，圣达欲无言。咸池浴日月，深宅养灵根。胸中浩然气，一家同化元。陆沈百世师，寄食鲁柳下。我今见诸孙，风味窥大雅。大雅久不作，图王忽成霸。伟哉居移气，兰鲍在所化。圣学鲁东家，恭惟同出自。乘流去本远，遂有作书肆。日中驾肩来，薄晚常掉臂。徒嚣终无赢，归矣求己事。清润玉泉冰，高明秋景晴。妙年勤翰墨，银钩烂纵横。蓝田生美璞，未琢价连城。思为万乘器，柱下贵晚成。八方去求道，渺渺困多蹊。归来坐虚室，夕阳在吾西。君今秣高马，夙驾先鸣鸡。慎勿取我语，亲行乃不迷。
柳闳展如子瞻甥也其才德甚美有意于学故以桃李不言下自成蹊八字作诗赠之·其七
作者：黄庭坚
朝代：宋
体裁：古风

清润玉泉冰，高明秋景晴。妙年勤翰墨，银钩烂纵横。蓝田生美璞，未琢价连城。思为万乘器，柱下贵晚成。
柳闳展如子瞻甥也其才德甚美有意于学故以桃李不言下自成蹊八字作诗赠之·其三
作者：黄庭坚
朝代：宋
体裁：古风

霜威能折绵，风力欲冰酒。勤子来访道，枵然我何有。寝兴与时俱，由我屈伸肘。饭羹自知味，如此是道不。
柳闳展如子瞻甥也其才德甚美有意于学故以桃李不言下自成蹊八字作诗赠之·其二
作者：黄庭坚
朝代：宋
体裁：古风

浮阳愧嘉鱼，道傍多苦李。古来贤达人，不争咸阳市。吾子富春秋，日月东趋水。潜圣有玉音，闻道而已矣。
柳闳展如子瞻甥也其才德甚美有意于学故以桃李不言下自成蹊八字作诗赠之·其五
作者：黄庭坚
朝代：宋
体裁：古风

陆沈百世师，寄食鲁柳下。我今见诸孙，风味窥大雅。大雅久不作，图王忽成霸。伟哉居移气，兰鲍在所化。
柳闳展如子瞻甥也其才德甚美有意于学故以桃李不言下自成蹊八字作诗赠之·其八
作者：黄庭坚
朝代：宋
体裁：古风

八方去求道，渺渺困多蹊。归来坐虚室，夕阳在吾西。君今秣高马，夙驾先鸣鸡。慎勿取我语，亲行乃不迷。
柳闳展如子瞻甥也其才德甚美有意于学故以桃李不言下自成蹊八字作诗赠之·其六
作者：黄庭坚
朝代：宋
体裁：古风

圣学鲁东家，恭惟同出自。乘流去本远，遂有作书肆。日中驾肩来，薄晚常掉臂。徒嚣终无赢，归矣求己事。
柳闳展如子瞻甥也其才德甚美有意于学故以桃李不言下自成蹊八字作诗赠之·其四
作者：黄庭坚
朝代：宋
体裁：古风

任世万钧重，载言以为轩。空文误来世，圣达欲无言。咸池浴日月，深宅养灵根。胸中浩然气，一家同化元。
桃源忆故人·碧天露洗春容净
作者：黄庭坚
朝代：宋
体裁：词

碧天露洗春容净。淡月晓收残晕。花上密烟飘尽。花底莺声嫩。云归楚峡厌厌困。两点遥山新恨。和泪暗弹红粉。生怕人来问。
梅花
作者：黄庭坚
朝代：宋
体裁：七言绝句

障羞半面依篁竹，随意淡妆窥野塘。飘泊风尘少滋味，一枝犹傍故人香。
梦中和觞字韵
作者：黄庭坚
朝代：宋
体裁：七言律诗

天教兄弟各异方，不使新年对举觞。作云作雨手翻覆，得马失马心清凉。何处胡椒八百斛，谁家金钗十二行。一邱一壑可曳尾，三沐三舋取刳肠。
梦李白诵竹枝词三叠
作者：黄庭坚
朝代：宋

一声望帝花片飞，万里明妃雪打围。马上胡儿那解听，琵琶应道不如归。竹竿坡面蛇倒退，摩围山腰胡孙愁。杜鹃无血可续泪，何日金鸡赦九州。命轻人鲊瓮头船，日瘦鬼门关外天。北人堕泪南人笑，青壁无梯闻杜鹃。
梦李白诵竹枝词三叠
作者：黄庭坚
朝代：宋

命轻人鮓瓮头船，日瘦鬼门关外天。
北人堕泪南人笑，青壁无梯闻杜鹃。
梦李白诵竹枝词三迭·其一
作者：黄庭坚
朝代：宋
体裁：词

一声望帝花片飞，万里明妃雪打围。马上胡儿那解听，琵琶应道不如归。
梦李白诵竹枝词三迭·其三
作者：黄庭坚
朝代：宋
体裁：词

命轻人鲊瓮头船，日瘦鬼门关外天。北人堕泪南人笑，青壁无梯闻杜鹃。
梦李白诵竹枝词三迭·其二
作者：黄庭坚
朝代：宋
体裁：词

竹竿坡面蛇倒退，摩围山腰胡孙愁。杜鹃无血可续泪，何日金鸡赦九州。
梨花
作者：黄庭坚
朝代：宋
体裁：五言绝句

巧解逢人笑，还能乱蝶飞。清风时入户，几片落新衣。
次以道韵寄范子夷子默
作者：黄庭坚
朝代：宋

鼓缶多秦声，琵琶作胡语。是中非神奇，根器如此故。范公秉文德，断国极可否。至今筦枢机，大度而少与。蝉嫣世有人，风壑啸两虎。小心学忠孝，鄙事能垄亩。持论不籧筱，奉身谢誇诩。颇知城南园，文会英俊侣。何当休沐归，怀茗就煎去。
次以道韵寄范子夷子默
作者：黄庭坚
朝代：宋

鼓缶多秦声，琵琶作胡语。是中非神奇，根器如此故。范公秉文德，断国极可否。至今筦枢机，大度而少与。蝉嫣世有人，风壑啸两虎。小心学忠孝，鄙事能垅亩。持论不籧筱，奉身谢夸诩。颇知城南园，文会英俊侣。何当休沐归，怀茗就煎去。
次以道韵寄范子夷子默
作者：黄庭坚
朝代：宋

鼓缶多秦声，琵琶作胡语。
是中非神奇，根器如此故。
范公秉文德，断国极可否。
至今筦枢机，大度而少与。
蝉嫣世有人，风壑啸两虎。
小心学忠孝，鄙事能壠亩。
持论不籧篠，奉身谢夸诩。
颇知城南园，文会英俊侣。
何当休沐归，怀茗就煎去。
次元明韵寄子由
作者：黄庭坚
朝代：宋
体裁：七言律诗

半世交亲随逝水，几人图画入凌烟。春风春雨花经眼，江北江南水拍天。欲解铜章行问道，定知石友许忘年。脊令各有思归恨，日月相催雪满颠。
次元明韵寄子由
作者：黄庭坚
朝代：宋

半世交亲随逝水，几人图画入凌烟？春风春雨花经眼，江北江南水拍天。欲解铜章行问道，定知石友许忘年。脊令各有思归恨，日月相催雪满颠。
次前韵寄润父
作者：黄庭坚
朝代：宋

昏昏迷簿领，勿勿贵晷景。
尝尽身百忧，迄无田二顷。
喜从吾宗游，九里河润永。
呼儿跪酒樽，戒妇馔汤餠。
老夫何取焉，君悦瓮盎瘿。
次前韵寄润父
作者：黄庭坚
朝代：宋

昏昏迷簿领，勿勿贵晷景。尝尽身百忧，迄无田二顷。喜从吾宗游，九里河润永。呼儿跪酒樽，戒妇馔汤饼。老夫何取焉，君悦瓮盎瘿。
次前韵谢与迪惠所作竹五幅
作者：黄庭坚
朝代：宋

吾宗墨修竹，心手不自知。
天公造化炉，揽取如拾遗。
风雪烟雾雨，荣悴各一时。
此物抱晚节，君又润色之。
抽萌或发石，悬棰有阽危。
林梢一片雨，造次以笔追。
猛吹万籁作，微凉大音希。
霜兔束毫健，松烟泛砚肥。
盘桓未落笔，落笔必中宜。
今代捧心学，取笑如东施。
或可遗巾帼，选耎如辛毗。
生枝不应节，乱叶无所归。
非君一起予，衰病岂能诗。
忆君初解鞍，新月挂弯眉。
夜来上金镜，坐叹光景驰。
我有好东绢，晴明要会期。
猗猗淇园姿，此君有威仪。
愿作数百竿，水石相因依。
他年风动璧，洗我别后思。
开图慰满眼，何时遂臻兹。
次前韵谢与迪惠所作竹五幅
作者：黄庭坚
朝代：宋

吾宗墨修竹，心手不自知。天公造化炉，揽取如拾遗。风雪烟雾雨，荣悴各一时。此物抱晚节，君又润色之。抽萌或发石，悬箠有阽危。林梢一片雨，造次以笔追。猛吹万籁作，微凉大音希。霜兔束毫健，松烟泛砚肥。磐桓未落笔，落笔必中宜。今代捧心学，取笑如东施。或可遗巾帼，选耎如辛毗。生枝不应节，乱叶无所归。非君一起予，衰病岂能诗。忆君初解鞍，新月挂弯眉。夜来上金镜，坐叹光景驰。我有好东绢，晴明要会期。猗猗淇园姿，此君有威仪。愿作数百竿，水石相因依。他年风动璧，洗我别後思。开图慰满眼，何时遂臻兹。
次前韵谢与迪惠所作竹五幅
作者：黄庭坚
朝代：宋

吾宗墨脩竹，心手不自知。天公造化炉，揽取如拾遗。风雪烟雾雨，荣悴各一时。此物抱晚节，君又润色之。抽萌或发石，悬箠有阽危。林梢一片雨，造次以笔追。猛吹万籁作，微凉大音希。霜兔束毫健，松烟泛砚肥。盘桓未落笔，落笔必中宜。今代捧心学，取笑如东施。或可遗巾帼，选耎如辛毗。生枝不应节，乱叶无所归。非君一起予，衰病岂能诗。忆君初解鞍，新月挂弯眉。夜来上金镜，坐叹光景驰。我有好东绢，晴明要会期。猗猗淇园姿，此君有威仪。愿作数百竿，水石相因依。他年风动璧，洗我别后思。开图慰满眼，何时遂臻兹。
次盱眙同前韵
作者：黄庭坚
朝代：宋
体裁：古风

去此二十年，持家西过宋。起予者白鸥，归兴岌飞动。宫殿明宝坊，山川开禹贡。破浪一帆风，更占梦中梦。
次苏子瞻和李太白浔阳紫极宫感秋诗韵追怀太
作者：黄庭坚
朝代：宋

不见两谪仙，长怀倚修竹。
行遶紫极宫，明珠得盈掬。
平生人欲杀，耿介受命独。
往者如可作，抱被求同宿。
砥柱阅颓波，不疑更何卜。
但观草木秋，叶落根自复。
我病二十年，大斗久不覆。
因之酌苏李，蟹肥社醅熟。
次苏子瞻和李太白浔阳紫极宫感秋诗韵追怀太白子瞻
作者：黄庭坚
朝代：宋

不见两谪仙，长怀倚修竹。
行遶紫极宫，明珠得盈掬。
平生人欲杀，耿介受命独。
往者如可作，抱被求同宿。
砥柱阅颓波，不疑更何卜。
但观草木秋，叶落根自復。
我病二十年，大斗久不覆。
因之酌苏李，蟹肥社醅熟。
次苏子瞻和李太白浔阳紫极宫感秋诗韵追怀太白子瞻
作者：黄庭坚
朝代：宋

不见两谪仙，长怀倚脩竹。行绕紫极宫，明珠得盈掬。平生人欲杀，耿介受命独。往者如可作，抱被求同宿。砥柱阅颓波，不疑更何卜。但观草木秋，叶落根自复。我病二十年，大斗久不覆。因之酌苏李，蟹肥社醅熟。
次韵七兄青阳驿西阻水见寄
作者：黄庭坚
朝代：宋

挽船逆牵九牛尾，寸步关梁论万里。
淮山终日只对面，与船低昂如角抵。
水工爬涉未曾去，远者盈寻近盈咫。
长堤夜射千丈潭，疾雷不及先掩耳。
吾人犹困坎井泥，何算鲑虾着尘滓。
我家诗翁坐长歌，险阻艰难实经履。
稍寻牛豕畦疃行，始得村落鱼菜市。
风榆雨柳愁杀人，日西月东若流水。
忽然槌鼓催发船，入门驩甚折屐齿。
道逢耦耕试借问，往往见谓知津矣。
十年奔走营晓炊，家居暖席能得几。
此行干蛊维叔父，攻苦食辛等醇醴。
官筒之诗邺城下，孝友恳恻见表裏。
强哦竹閒惜寡和，如以罢兵取坚垒。
何当车马城南来，寿亲一樽开宴喜。
次韵七兄青阳驿西阻水见寄
作者：黄庭坚
朝代：宋

挽船逆牵九牛尾，寸步关梁论万里。淮山终日只对面，与船低昂如角抵。水工爬涉未曾去，远者盈寻近盈咫。长堤夜射千丈潭，疾雷不及先掩耳。吾人犹困坎井泥，何算鲑虾著尘滓。我家诗翁坐长歌，险阻艰难实经履。稍寻牛豕畦疃行，始得村落鱼菜市。风榆雨柳愁杀人，日西月东若流水。忽然槌鼓催发船，入门驩甚折屐齿。道逢耦耕试借问，往往见谓知津矣。十年奔走营晓炊，家居暖席能得几。此行干蛊维叔父，攻苦食辛等醇醴。官筒之诗邺城下，孝友恳恻见表里。强哦竹閒惜寡和，如以罢兵取坚垒。何当车马城南来，寿亲一樽开宴喜。
次韵七兄青阳驿西阻水见寄
作者：黄庭坚
朝代：宋

挽船逆牵九牛尾，寸步关梁论万里。淮山终日只对面，与船低昂如角抵。水工爬涉未曾去，远者盈寻近盈咫。长堤夜射千丈潭，疾雷不及先掩耳。吾人犹困坎井泥，何算鲑虾著尘滓。我家诗翁坐长歌，险阻艰难实经履。稍寻牛豕畦疃行，始得村落鱼菜市。风榆雨柳愁杀人，日西月东若流水。忽然槌鼓催发船，入门驩甚折屐齿。道逢耦耕试借问，往往见谓知津矣。十年奔走营晓炊，家居暖席能得几。此行干蛊维叔父，攻苦食辛等醇醴。官筒之诗邺城下，孝友恳恻见表里。强哦竹闲惜寡和，如以罢兵取坚垒。何当车马城南来，寿亲一樽开宴喜。
次韵中玉早梅二首
作者：黄庭坚
朝代：宋

梅蕊争先公不嗔，知公家有似梅人。何时各得自由去，相逐扬州作好春。折得寒香不露机，小窗斜日两三枝。罗帷翠幕深调护，已被游蜂圣得知。
次韵中玉早梅二首·其一
作者：黄庭坚
朝代：宋

梅蕊争先公不嗔，知公家有似梅人。何时各得自由去，相逐扬州作好春。
次韵中玉早梅二首·其一
作者：黄庭坚
朝代：宋

梅蘂争先公不嗔，知公家有似梅人。
何时各得自由去，相逐扬州作好春。
次韵中玉早梅二首·其二
作者：黄庭坚
朝代：宋
体裁：七言绝句

折得寒香不露机，小窗斜日两三枝。罗帷翠幕深调护，已被游蜂圣得知。
次韵中玉水仙花二首
作者：黄庭坚
朝代：宋

借水开花自一奇，水沈为骨玉为肌。暗香已压酴醾倒，只比寒梅无好枝。淤泥解作白莲藕，粪壤能开黄玉花。可惜国香天不管，随缘流落小民家。
次韵中玉水仙花二首
作者：黄庭坚
朝代：宋

淤泥解作白莲藕，粪坏能开黄玉花。可惜国香天不管，随缘流落小民家。
次韵中玉水仙花二首·其一
作者：黄庭坚
朝代：宋
体裁：七言绝句

借水开花自一奇，水沈为骨玉为肌。暗香已压酴醾倒，只比寒梅无好枝。
次韵中玉水仙花二首·其二
作者：黄庭坚
朝代：宋
体裁：七言绝句

淤泥解作白莲藕，粪壤能开黄玉花。可惜国香天不管，随缘流落小民家。
次韵仲车为元达置酒四韵
作者：黄庭坚
朝代：宋
体裁：古风

射阳三万家，莫贵徐公门。谁能拜床前，况乃共酒尊。惟此酒中趣，难为醒者论。盗卧月皎皎，鸡鸣雨昏昏。
次韵仲车因娄行父见寄之什
作者：黄庭坚
朝代：宋
体裁：古风

前朝老诸生，大半正邱首。投荒万里归，烦公问健否。往时望江宰，今为夏津吏。他日可教之，玉音尚无弃。
次韵任公渐感梅花十五韵
作者：黄庭坚
朝代：宋

花信风来自伊洛，稍稍花光上林薄。
经年病骨怯轻寒，裁就春衫不胜着。
纍纍墙底卧虚樽，醉乡何处寻城郭。
小轩假寐游华胥，万籁无声灯寂寞。
落梅新诗入吾手，惊起诗魔如发愕。
高文逸气天马趋，尾端尚许青蝇託。
坐恐句芒弃我归，看花不及空紫萼。
生前常苦不自闲，刍豢縻人受羁络。
我嗟卒岁敝鞍鞯，风败衣裾尘满橐。
轻裘缓带多公暇，公独奈何犹不乐。
公言少年岂易知，凤屏翠幔愁萧索。
蚤从琪树折春飈，每见新诗泪双落。
劝公且共饮此酒，酒令虽严莫嗔虐。
时翻舞袖间清歌，日荐南莼羹北酪。
花开莫问丑与妍，随分眼前罄杯酌。
不须憔悴减腰围，也学东阳沈侯约。
次韵任公渐感梅花十五韵
作者：黄庭坚
朝代：宋

花信风来自伊洛，稍稍花光上林薄。经年病骨怯轻寒，裁就春衫不胜著。累累墙底卧虚樽，醉乡何处寻城郭。小轩假寐游华胥，万籁无声灯寂寞。落梅新诗入吾手，惊起诗魔如发愕。高文逸气天马趋，尾端尚许青蝇托。坐恐句芒弃我归，看花不及空紫萼。生前常苦不自闲，刍豢縻人受羁络。我嗟卒岁敝鞍鞯，风败衣裾尘满橐。轻裘缓带多公暇，公独奈何犹不乐。公言少年岂易知，凤屏翠幔愁萧索。蚤从琪树折春飙，每见新诗泪双落。劝公且共饮此酒，酒令虽严莫嗔虐。时翻舞袖间清歌，日荐南莼羹北酪。花开莫问丑与妍，随分眼前罄杯酌。不须憔悴减腰围，也学东阳沈侯约。
次韵任公渐感梅花十五韵
作者：黄庭坚
朝代：宋

花信风来自伊洛，稍稍花光上林薄。经年病骨怯轻寒，裁就春衫不胜著。累累墙底卧虚樽，醉乡何处寻城郭。小轩假寐游华胥，万籁无声灯寂寞。落梅新诗入吾手，惊起诗魔如发愕。高文逸气天马趋，尾端尚许青蝇托。坐恐句芒弃我归，看花不及空紫萼。生前常苦不自闲，刍豢縻人受羇络。我嗟卒岁敝鞍鞯，风败衣裾尘满橐。轻裘缓带多公暇，公独奈何犹不乐。公言少年岂易知，凤屏翠幔愁萧索。蚤从琪树折春飈，每见新诗泪双落。劝公且共饮此酒，酒令虽严莫嗔虐。时翻舞袖间清歌，日荐南蕙羹北酪。花开莫问丑与妍，随分眼前罄杯酌。不须憔悴减腰围，也学东阳沈侯约。
次韵任君官舍秋雨
作者：黄庭坚
朝代：宋
体裁：七言律诗

墙根戢戢数蜗牛，雨长垣衣亭更幽。惊起归鸿不成字，辞柯落叶最知秋。菊花莫恨开时晚，谷穟犹思晴后收。独立搔头人不解，南山用取一樽酬。
次韵任君官舍秋雨
作者：黄庭坚
朝代：宋

墙根戢戢数蜗牛，雨长垣衣亭更幽。惊起归鸿不成字，辞柯落叶最知秋。菊花莫恨开时晚，谷穟犹思晴後收。独立搔头人不解，南山用取一樽酬。
次韵任道雪中同游东皋之作
作者：黄庭坚
朝代：宋
体裁：五言律诗

四海方嗷嗷，我奔走独劳。停舟近北渚，扶杖步东皋。霜落瘦石骨，水涨腐溪毛。更有山阴兴，能无秦复陶。
次韵任道雪中同游东皋之作
作者：黄庭坚
朝代：宋

四海方嗷嗷，我奔走独劳。
停舟近北渚，扶杖步东皋。
霜落瘦石骨，水涨腐溪毛。
更有山阴兴，能无秦復陶。
次韵任道食荔支有感三首
作者：黄庭坚
朝代：宋

一钱不直程卫尉，万事称好司马公。白发永无怀橘日，六年怊怅荔支红。今年荔子熟南风，莫愁留滞太史公。五月照江鸭头绿，六月连山柘枝红。舞女荔支熟虽晚，临江照影自恼公。天与蹙罗装宝髻，更挼猩血染殷红。
次韵任道食荔支有感三首·其一
作者：黄庭坚
朝代：宋
体裁：七言绝句

一钱不直程卫尉，万事称好司马公。白发永无怀橘日，六年怊怅荔支红。
次韵任道食荔支有感三首·其一
作者：黄庭坚
朝代：宋

一钱不直程卫尉，万事称好司马公。
白髮永无怀橘日，六年怊怅荔支红。
次韵任道食荔支有感三首·其三
作者：黄庭坚
朝代：宋
体裁：七言绝句

舞女荔支熟虽晚，临江照影自恼公。天与蹙罗装宝髻，更挼猩血染殷红。
次韵任道食荔支有感三首·其二
作者：黄庭坚
朝代：宋
体裁：七言绝句

今年荔子熟南风，莫愁留滞太史公。五月照江鸭头绿，六月连山柘枝红。
次韵伯氏寄赠盖郎中喜学老杜诗
作者：黄庭坚
朝代：宋

老杜文章擅一家，国风纯正不攲斜。帝阍悠邈开关键，虎穴深沈探爪牙。千古是非存史笔，百年忠义寄江花。潜知有意升堂室，独抱遗编校舛差。
次韵伯氏寄赠盖郎中喜学老杜诗
作者：黄庭坚
朝代：宋

老杜文章擅一家，国风纯正不欹斜。
帝阍悠邈开关键，虎穴深沈探爪牙。
千古是非存史笔，百年忠义寄江花。
潜知有意升堂室，独抱遗编校舛差。
次韵伯氏戏赠韩正翁菊花开时家有美酒
作者：黄庭坚
朝代：宋

鬓发斑然潘骑省，腰围瘦尽沈东阳。茶瓯屡煮龙山白，酒椀希逢若下黄。乌角巾边簪钿朵，红银杯面冻糖霜。会须著意怜时物，看取年华不久芳。
次韵伯氏戏赠韩正翁菊花开时家有美酒
作者：黄庭坚
朝代：宋
体裁：七言律诗

鬓发斑然潘骑省，腰围瘦尽沈东阳。茶瓯屡煮龙山白，酒碗希逢若下黄。乌角巾边簪钿朵，红银杯面冻糖霜。会须著意怜时物，看取年华不久芳。
次韵伯氏戏赠韩正翁菊花开时家有美酒
作者：黄庭坚
朝代：宋

鬓髮斑然潘骑省，腰围瘦尽沈东阳。
茶瓯屡煮龙山白，酒椀希逢若下黄。
乌角巾边簪钿朵，红银杯面冻糖霜。
会须着意怜时物，看取年华不久芳。
次韵伯氏谢安石塘莲花酒
作者：黄庭坚
朝代：宋
体裁：七言律诗

花蕊芙蕖拍酒醇，浮蛆相乱菊英新。寒光欲涨红螺面，烂醉从歌白鹭巾。行乐衔杯常有意，过门问字久无人。王孙欲遣双壶到，如入醉乡三月春。
次韵伯氏谢安石塘莲花酒
作者：黄庭坚
朝代：宋

花蘂芙蕖拍酒醇，浮蛆相乱菊英新。
寒光欲涨红螺面，烂醉从歌白鹭巾。
行乐衔杯常有意，过门问字久无人。
王孙欲遣双壶到，如入醉乡三月春。
次韵伯氏长芦寺下
作者：黄庭坚
朝代：宋

风从落帆休，天与大江平。
僧坊昼亦静，钟磬寒逾清。
淹留属暇日，植杖数连甍。
颇与幽子逢，煮茗当酒倾。
携手霜木末，朱栏见潮生。
樯移永正县，鸟度建康城。
薪者得树鸡，羹盂味南烹。
香秔炊白玉，饱饭愧閒行。
丛祠思归乐，吟弄夕阳明。
思归诚独乐，薇蕨渐春荣。
次韵伯氏长芦寺下
作者：黄庭坚
朝代：宋

风从落帆休，天与大江平。僧坊昼亦静，钟磬寒逾清。淹留属暇日，植杖数连甍。颇与幽子逢，煮茗当酒倾。携手霜木末，朱栏见潮生。樯移永正县，鸟度建康城。薪者得树鸡，羹盂味南烹。香秔炊白玉，饱饭愧闲行。业祠思归乐，吟弄夕阳明。思归诚独乐，薇蕨渐春荣。
次韵伯氏长芦寺下
作者：黄庭坚
朝代：宋

风从落帆休，天与大江平。僧坊昼亦静，钟磬寒逾清。淹留属暇日，植杖数连甍。颇与幽子逢，煮茗当酒倾。携手霜木末，朱栏见潮生。樯移永正县，鸟度建康城。薪者得树鸡，羹盂味南烹。香粳炊白玉，饱饭愧閒行。丛祠思归乐，吟弄夕阳明。思归诚独乐，薇蕨渐春荣。
次韵元实病目
作者：黄庭坚
朝代：宋

道人尝恨未灰心，儒士苦爱读书眼。
要须玄览照镜空，莫作白鱼钻蠹简。
阅人朦胧似有味，看字昏涩尤宜懒。
范侯年少百夫雄，言行一一无可柬。
看君眸子当了然，乃称胸次常坦坦。
如何有物食明月，泪睫陨珠衣袖满。
金篦刮膜会有时，汤熨取快术诚短。
君不见岳头懒瓒一生禅，鼻涕垂颐渠不管。
次韵元实病目
作者：黄庭坚
朝代：宋
体裁：古风

道人尝恨未灰心，儒士苦爱读书眼。要须玄览照镜空，莫作白鱼钻蠹简。阅人朦胧似有味，看字昏涩尤宜懒。范侯年少百夫雄，言行一一无可柬。看君眸子当瞭然，乃称胸次常坦坦。如何有物食明月，泪睫陨珠衣袖满。金篦刮膜会有时，汤熨取快术诚短。君不见岳头懒瓒一生禅，鼻涕垂颐渠不管。
次韵元日
作者：黄庭坚
朝代：宋
体裁：七言律诗

会朝四海登图籍，绛阙清都想盛容。春色已知回寸草，霜威从此霁寒松。饮如嚼蜡初忘味，事与浮云去绝踪。四十九年蘧伯玉，圣人门户见重重。
次韵元礼春怀十首
作者：黄庭坚
朝代：宋

冉冉光阴花柳场，红飘紫落便荐黄。
都无畔岸随风去，却是游丝意思长。
次韵元礼春怀十首
作者：黄庭坚
朝代：宋

渐老春心不可言，亦如琴意在无弦。新花准拟千场醉，美酒经营一百船。春心分付酒杯销，勿为浮云妄动摇。试觅金张池馆问，几人能插侍中貂。故园春色常年早，红紫知他破几苞。压帽花枝如可折，折花手版直须抛。久无长者回车辙，仲蔚门墙映野蒿。稍觉春衣生虮虱，南窗晴日照爬搔。春来问字有谁过，颇觉闲销日月多。醉里乾坤知酒圣，贫中风物似诗魔。春风也似江南早，梅与辛夷斗著花。自是无言桃李晚，莫嗔榆柳更萌芽。穿花蹴踏千秋索，挑菜嬉游二月晴。已被风光催我老，懒随儿辈绕春城。老杜当年鬓发华，尚言春到酒须赊。不堪诗思相料理，恼乱街头卖酒家。冉冉光阴花柳场，红飘紫落便蔫黄。都无畔岸随风去，却是游丝意思长。闻道邻家有酒瓶，三更不卧叩柴扃。我身便是鸱夷榼，肯学离骚要独醒。
次韵元礼春怀十首·其一
作者：黄庭坚
朝代：宋

渐老春心不可言，亦如琴意在无弦。新花准拟千场醉，美酒经营一百船。
次韵元礼春怀十首·其一
作者：黄庭坚
朝代：宋

渐老春心不可言，亦如琴意在无絃。
新花准拟千场醉，美酒经营一百船。
次韵元礼春怀十首·其一〇
作者：黄庭坚
朝代：宋

闻道邻家有酒缾，三更不卧叩柴扃。
我身便是鸱夷榼，肯学离骚要独醒。
次韵元礼春怀十首·其七
作者：黄庭坚
朝代：宋

穿花蹴踏千秋索，挑菜嬉游二月晴。已被风光催我老，懒随儿辈绕春城。
次韵元礼春怀十首·其七
作者：黄庭坚
朝代：宋

穿花蹴踏千秋索，挑菜嬉游二月晴。
已被风光催我老，懒随儿辈遶春城。
次韵元礼春怀十首·其三
作者：黄庭坚
朝代：宋
体裁：古风

故园春色常年早，红紫知他破几苞。压帽花枝如可折，折花手版直须抛。
次韵元礼春怀十首·其九
作者：黄庭坚
朝代：宋
体裁：古风

冉冉光阴花柳场，红飘紫落便蔫黄。都无畔岸随风去，却是游丝意思长。
次韵元礼春怀十首·其二
作者：黄庭坚
朝代：宋
体裁：古风

春心分付酒杯销，勿为浮云妄动摇。试觅金张池馆问，几人能插侍中貂。
次韵元礼春怀十首·其五
作者：黄庭坚
朝代：宋

春来问字有谁过，颇觉闲销日月多。
醉裏干坤知酒圣，贫中风物似诗魔。
次韵元礼春怀十首·其五
作者：黄庭坚
朝代：宋

春来问字有谁过，颇觉闲销日月多。醉里乾坤知酒圣，贫中风物似诗魔。
次韵元礼春怀十首·其八
作者：黄庭坚
朝代：宋
体裁：古风

老杜当年鬓发华，尚言春到酒须赊。不堪诗思相料理，恼乱街头卖酒家。
次韵元礼春怀十首·其八
作者：黄庭坚
朝代：宋

老杜当年鬓髮华，尚言春到酒须赊。
不堪诗思相料理，恼乱街头卖酒家。
次韵元礼春怀十首·其六
作者：黄庭坚
朝代：宋

春风也似江南早，梅与辛夷斗着花。
自是无言桃李晚，莫嗔榆柳更萌芽。
次韵元礼春怀十首·其六
作者：黄庭坚
朝代：宋

春风也似江南早，梅与辛夷斗著花。自是无言桃李晚，莫嗔榆柳更萌芽。
次韵元礼春怀十首·其十
作者：黄庭坚
朝代：宋

闻道邻家有酒瓶，三更不卧叩柴扃。我身便是鸱夷榼，肯学离骚要独醒。
次韵元礼春怀十首·其四
作者：黄庭坚
朝代：宋

久无长者回车辙，仲蔚门墙映野蒿。稍觉春衣生虮虱，南窗晴日照爬搔。
次韵元礼春怀十首·其四
作者：黄庭坚
朝代：宋

久无长者回车辙，仲蔚门墙映野蒿。
稍觉春衣生虮蝨，南窗晴日照爬搔。
次韵元翁从王夔玉借书
作者：黄庭坚
朝代：宋

为吏三年弄文墨，草莱心径失耕锄。常思天下无双祖，得读人间未见书。公子藏山真富有，小儒扪腹正空虚。何时管钥入吾手，为理签题扑蠹鱼。
次韵元翁从王夔玉借书
作者：黄庭坚
朝代：宋

为吏三年弄文墨，草莱心径失耕锄。
常思天下无双祖，得读人间未见书。
公子藏山真富有，小儒扪腹正空虚。
何时管钥入吾手，为理籤题扑蠹鱼。
次韵公定世弼登北都东楼四首
作者：黄庭坚
朝代：宋

日著阑干角，风吹濯浣衣。喜同王季哲，更得谢玄晖。清兴俱不浅，长吟无用归。月明南北道，犹见驿尘飞。真皇多庙胜，仁祖用功深。卜宅迁九鼎，破胡藏万金。百年休战士，当日纵前禽。欲断匈奴臂，不如留此心。都城碍飞鸟，军幕卧貔貅。紫葚知蚕老，黄云见麦秋。接天双阙起，伏地九河流。耆老深望幸，銮舆不好游。汉皇勤远略，晚节相千秋。不足中原地，犹思一战收。圣朝方北顾，斜日倚东楼。庙算知无敌，寒儒浪自愁。
次韵公定世弼登北都东楼四首
作者：黄庭坚
朝代：宋

日著阑干角，风吹濯澣衣。
喜同王季哲，更得谢玄晖。
清兴俱不浅，长吟无用归。
月明南北道，犹见驿尘飞。
次韵公定世弼登北都东楼四首
作者：黄庭坚
朝代：宋

汉皇勤远略，晚节相千秋。
不足中原地，犹思一战收。
望朝方北顾，斜日倚东楼。
庙算知无敌，寒儒浪自愁。
次韵公定世弼登北都东楼四首·其一
作者：黄庭坚
朝代：宋

日着阑干角，风吹濯澣衣。
喜同王季哲，更得谢玄晖。
清兴俱不浅，长吟无用归。
月明南北道，犹见驿尘飞。
次韵公定世弼登北都东楼四首·其一
作者：黄庭坚
朝代：宋

日著阑干角，风吹濯浣衣。喜同王季哲，更得谢玄晖。清兴俱不浅，长吟无用归。月明南北道，犹见驿尘飞。
次韵公定世弼登北都东楼四首·其三
作者：黄庭坚
朝代：宋
体裁：五言律诗

都城碍飞鸟，军幕卧貔貅。紫葚知蚕老，黄云见麦秋。接天双阙起，伏地九河流。耆老深望幸，銮舆不好游。
次韵公定世弼登北都东楼四首·其二
作者：黄庭坚
朝代：宋
体裁：五言律诗

真皇多庙胜，仁祖用功深。卜宅迁九鼎，破胡藏万金。百年休战士，当日纵前禽。欲断匈奴臂，不如留此心。
次韵公定世弼登北都东楼四首·其四
作者：黄庭坚
朝代：宋
体裁：五言律诗

汉皇勤远略，晚节相千秋。不足中原地，犹思一战收。圣朝方北顾，斜日倚东楼。庙算知无敌，寒儒浪自愁。
次韵公择舅
作者：黄庭坚
朝代：宋
体裁：六言诗

昨梦黄粱半熟，立谈白璧一双。惊鹿要须野草，鸣鸥本愿秋江。
次韵公择雨后
作者：黄庭坚
朝代：宋

二圣勤民损膳羞，雨馀今见角田秋。碧酒尚堪遮眼醉，红榴不解替人愁。
次韵公择雨後
作者：黄庭坚
朝代：宋

二圣勤民损膳羞，雨余今见角田秋。碧酒尚堪遮眼醉，红榴不解替人愁。
次韵公秉子由十六夜忆清虚
作者：黄庭坚
朝代：宋

九陌无尘夜际天，两都风物各依然。
车驰马逐灯方闹，地静人閒月自妍。
佛馆醉谈怀旧岁，斋宫诗思锁今年。
但闻公子微行去，门外骅骝立绣鞯。
次韵公秉子由十六夜忆清虚
作者：黄庭坚
朝代：宋

九陌无尘夜际天，两都风物各依然。车驰马逐灯方闹，地静人闲月自妍。佛馆醉谈怀旧岁，斋宫诗思锁今年。但闻公子微行去，门外骅骝立绣鞯。
次韵冕仲考进士试卷
作者：黄庭坚
朝代：宋

少年迷翰墨，无异虫蠹木。诸生程艺文，承诏当品目。床敷设箱篚，赋纳忽数束。变名混甲乙，誊写失句读。昼窗过白驹，夜几跋红烛。钩深思嘉鱼，攻璞愿良玉。谈天用一律，呻讯压重复。丝布涩难缝，快意忽破竹。圣言裨曲学，割衮缀邪幅。注金无全巧，窃发或中鹄。翟公辟廱老，薪槱茂棫朴。御史威降霜，行私不容粟。吏部提英鉴，片善蒙采录。博士刈其楚，铨量颇三复。因人享成事，贱子真碌碌。
次韵冕仲考进士试卷
作者：黄庭坚
朝代：宋

少年迷翰墨，无异虫蠹木。
诸生程艺文，承诏当品目。
床敷设箱篚，赋纳忽数束。
变名混甲乙，誊写失句读。
昼窗过白驹，夜几跋红烛。
钩深思嘉鱼，攻璞愿良玉。
谈天用一律，呻讯压重复。
丝布涩难缝，快意忽破竹。
圣言裨曲学，割衮缀邪幅。
注金无全巧，窃发或中鹄。
翟公辟廱老，薪槱茂棫朴。
御史威降霜，行私不容粟。
吏部提英鉴，片善蒙采录。
博士刈其楚，铨量颇三復。
因人享成事，贱子真碌碌。
次韵冕仲考进士试卷
作者：黄庭坚
朝代：宋

少年迷翰墨，无异虫蠹木。诸生程艺文，承诏当品目。床敷设箱篚，赋纳忽数束。变名混甲乙，誊写失句读。昼窗过白驹，夜几跋红烛。钩深思嘉鱼，攻璞愿良玉。谈天用一律，呻讯压重复。丝布涩难缝，快意忽破竹。圣言裨曲学，割衮缀邪幅。注金无全巧，窃发或中鹄。翟公辟痈老，薪槱茂棫朴。御史威降霜，行私不容粟。吏部提英鉴，片善蒙采录。博士刈其楚，铨量颇三复。因人享成事，贱子真碌碌。
次韵几复和答所寄
作者：黄庭坚
朝代：宋

海南海北梦不到，会合乃非人力能。地褊未堪长袖舞，夜寒空对短檠灯。相看鬓发时窥镜，曾共诗书更曲肱。作个生涯终未是，故山松长到天藤。
次韵几复答予所赠三物三首 其三 石刻
作者：黄庭坚
朝代：宋

九原谁复起，糟魄未传心。不取丁仪米，疑成校尉金。名从高位借，德有下僚沈。笔削多瑕点，犹希畏友箴。
次韵几复答予所赠三物三首 其二 石博山
作者：黄庭坚
朝代：宋

绝域蔷薇露，他山菡萏炉。薰衣作家想，伏枕梦闺姝。游子官蚁穴，谪仙居瓠壶。当时有忧乐，回首亦成无。
次韵几复答予所赠三物三首·石灯檠
作者：黄庭坚
朝代：宋

谁怜湖海士，白发夜窗檠。风雨鸡不已，诗书眼尚明。禅枝安宿鸟，僧粥吼华鲸。但满五车读，行看一座倾。绝域蔷薇露，他山菡萏炉。薰衣作家想，伏枕梦闺姝。游子官蚁穴，谪仙居瓠壶。当时有忧乐，回首亦成无。九原谁复起，糟魄未传心。不取丁仪米，疑成校尉金。名从高位借，德有下僚沈。笔削多瑕点，犹希畏友箴。
次韵几复答予所赠三物三首石博山
作者：黄庭坚
朝代：宋

绝城蔷薇露，他山菡萏炉。
薰衣作家想，伏枕梦闺姝。
游子官蚁穴，谪仙居瓠壶。
当时有忧乐，回首亦成无。
次韵几复答予所赠三物三首石灯檠
作者：黄庭坚
朝代：宋
体裁：五言律诗

谁怜湖海士，白发夜窗檠。风雨鸡不已，诗书眼尚明。禅枝安宿鸟，僧粥吼华鲸。但满五车读，行看一座倾。
次韵几復和答所寄
作者：黄庭坚
朝代：宋

海南海北梦不到，会合乃非人力能。
地褊未堪长袖舞，夜寒空对短檠灯。
相看鬓髮时窥镜，曾共诗书更曲肱。
作箇生涯终未是，故山松长到天藤。
次韵几復答予所赠三物三首·石刻
作者：黄庭坚
朝代：宋

九原谁復起，糟魄未传心。
不取丁仪米，疑成校尉金。
名从高位借，德有下僚沈。
笔削多瑕点，犹希畏友箴。
次韵几復答予所赠三物三首·石博山
作者：黄庭坚
朝代：宋

绝域蔷薇露，他山菡萏炉。
熏衣作家想，伏枕梦闺姝。
游子官蚁穴，谪仙居瓠壶。
当时有忧乐，回首亦成无。
次韵几復答予所赠三物三首·石灯檠
作者：黄庭坚
朝代：宋

谁怜湖海士，白髮夜窗檠。
风雨鸡不已，诗书眼尚明。
禅枝安宿鸟，僧粥吼华鲸。
但满五车读，行看一座倾。
次韵刘景文登邺王台见思五首
作者：黄庭坚
朝代：宋

黄浊归大壑，涟漪绕重城。西风一横笛，金气与高明。归鸦度晚景，落雁带边声。平生知音处，别离空复情。旧时刘子政，憔悴邺王城。把笔已头白，见书犹眼明。平原秋树色，沙麓暮钟声。归雁南飞尽，无因寄此情。系匏两相忆，极目十馀城。积潦干斗极，山河皆夜明。白璧按剑起，朱弦流水声。乖逢四时尔，木石了无情。茗花浮曾坑，酒泛酌宜城。路寻西九曲，人似汉三明。千户非无相，五言空有声。何时郭池晚，照影写閒情。公诗如美色，未嫁已倾城。嫁作荡子妇，寒机泣到明。绿琴蛛网遍，弦绝不成声。想见鸱夷子，江湖万里情。
次韵刘景文登邺王台见思五首·其一
作者：黄庭坚
朝代：宋

黄浊归大壑，涟漪绕重城。西风一横笛，金气与高明。归鸦度晚景，落雁带边声。平生知音处，别离空复情。
次韵刘景文登邺王台见思五首·其一
作者：黄庭坚
朝代：宋

黄浊归大壑，涟漪遶重城。
西风一横笛，金气与高明。
归鸦度晚景，落雁带边声。
平生知音处，别离空復情。
次韵刘景文登邺王台见思五首·其三
作者：黄庭坚
朝代：宋

系匏两相忆，极目十馀城。积潦干斗极，山河皆夜明。白璧按剑起，朱弦流水声。乖逢四时尔，木石了无情。
次韵刘景文登邺王台见思五首·其三
作者：黄庭坚
朝代：宋

繫匏两相忆，极目十余城。
积潦干斗极，山河皆夜明。
白璧按剑起，朱絃流水声。
乖逢四时尔，木石了无情。
次韵刘景文登邺王台见思五首·其五
作者：黄庭坚
朝代：宋

公诗如美色，未嫁已倾城。
嫁作荡子妇，寒机泣到明。
绿琴蛛网徧，絃绝不成声。
想见鸱夷子，江湖万里情。
次韵刘景文登邺王台见思五首·其五
作者：黄庭坚
朝代：宋

公诗如美色，未嫁已倾城。嫁作荡子妇，寒机泣到明。绿琴蛛网遍，弦绝不成声。想见鸱夷子，江湖万里情。
次韵刘景文登邺王台见思五首·其四
作者：黄庭坚
朝代：宋
体裁：五言律诗

茗花浮曾坑，酒泛酌宜城。路寻西九曲，人似汉三明。千户非无相，五言空有声。何时郭池晚，照影写閒情。
次韵刘景文登郑王台见思五首
作者：黄庭坚
朝代：宋

公诗如美色，未嫁已倾城。嫁作荡子妇，寒机泣到明。绿琴蛛网徧，弦绝不成声。想见鸱夷子，江湖万里情。
次韵刘景文登郑王台见思五首
作者：黄庭坚
朝代：宋
体裁：五言律诗

旧时刘子政，憔悴邺王城。把笔已头白，见书犹眼明。平原秋树色，沙麓暮钟声。归雁南飞尽，无因寄此情。
次韵刘景文登郑王台见思五首
作者：黄庭坚
朝代：宋

系匏两相忆，极目十余城。
积潦干斗极，山河皆夜明。
白璧按剑起，朱弦流水声。
乖逢四时尔，木石了无情。
次韵刘景文登郑王台见思五首
作者：黄庭坚
朝代：宋

茗花浮曾坑，酒泛酌宜城。
路寻西九曲，人似汉三明。
千户非无相，五言空有声。
何时郭池晚，照影写闲情。
次韵刘景文登郑王台见思五首
作者：黄庭坚
朝代：宋

黄浊归大壑，涟漪遶重城。
西风一横笛，金气与高明。
归鸦度晚景，落雁带边声。
平生知章处，别离空复情。
次韵十九叔父台源
作者：黄庭坚
朝代：宋
体裁：五言律诗

闻道台源境，锄荒三径通。人曾梦蚁穴，鹤亦怕鸡笼。万壑秋声别，千江月体同。须知有一路，不在白云中。
次韵叔原会寂照房
作者：黄庭坚
朝代：宋
体裁：古风

风雨思齐诗，草木怨楚调。本无心击排，胜日用歌啸。僧窗茶烟底，清绝对二妙。俱含万里情，雪梅开岭徼。我惭风味浅，砌莎慕松茑。中朝盛人物，谁与开颜笑。二公老谙事，似解寂寞钓。对之空叹嗟，楼阁重晚照。
次韵叔原会寂照房
作者：黄庭坚
朝代：宋

风雨思齐诗，草木怨楚调。本无心击排，胜日用歌啸。僧窗茶烟底，清绝对二妙。俱含万里情，雪梅开岭徼。我慙风味浅，砌莎慕松茑。中朝盛人物，谁与开颜笑。二公老谙事，似解寂寞钓。对之空叹嗟，楼阁重晚照。
次韵叔父台源歌
作者：黄庭坚
朝代：宋

吾家叔度天与闲，晚喜着书如漆园。
台平旧基水发源，但闻淙淙下林峦。
一朝斩木见万象，吞若云梦胸中宽。
漱涤泥沙出山骨，混沌凿窍物状完。
茶甘酒美汲双井，鱼肥稻香派百泉。
暑风披襟着菡萏，夜月洗耳听潺湲。
时从甥侄置樽俎，此地端正朝诸山。
除书谤书两不到，紫烟白云深锁关。
乡人讼争请来决，到门怀惭相与还。
呼儿理琴荡俗气，果在巢由季孟间。
次韵叔父台源歌
作者：黄庭坚
朝代：宋
体裁：古风

吾家叔度天与闲，晚喜著书如漆园。台平旧基水发源，但闻淙淙下林峦。一朝斩木见万象，吞若云梦胸中宽。漱涤泥沙出山骨，混沌凿窍物状完。茶甘酒美汲双井，鱼肥稻香派百泉。暑风披襟著菡萏，夜月洗耳听潺湲。时从甥侄置樽俎，此地端正朝诸山。除书谤书两不到，紫烟白云深锁关。乡人讼争请来决，到门怀惭相与还。呼儿理琴荡俗气，果在巢由季孟间。
次韵叔父圣谟咏莺迁谷
作者：黄庭坚
朝代：宋

鸦舅颇强聒，仆姑常勃溪。黄鸟怀好音，秋菊染春衣。嘤嘤求朋友，忧患同一枝。提壶要酤我，杜宇赋式微。黄鸟在幽谷，韬光养羽仪。晴风曜桃李，言语自知时。先生丘中隐，乔木见雄雌。引子迁绿阴，相戒防祸机。李杜死刀锯，陈张怨弃遗。不如听黄鸟，永昼客争棋。
次韵叔父圣谟咏鶑迁谷
作者：黄庭坚
朝代：宋

鸦舅颇强聒，仆姑常勃溪。
黄鸟怀好音，秋菊染春衣。
嘤嘤求朋友，忧患同一枝。
提壶要酤我，杜宇赋式微。
黄鸟在幽谷，韬光养羽仪。
晴风曜桃李，言语自知时。
先生丘中隠，乔木见雄雌。
引子迁绿阴，相戒防祸机。
李杜死刀锯，陈张怨弃遗。
不如听黄鸟，永昼客争棋。
次韵叔父夷仲送夏君玉赴零陵主簿
作者：黄庭坚
朝代：宋

田窦堂上酒，未醉已变态。
何如东陵瓜，子母相鈎带。
富贵席未暖，珠玉作灾怪。
茅茨虽长贫，终有懿亲在。
丈人困州县，短髮余会撮。
居然枳棘栖，坐阅岁月代。
青云已迷津，浊酒未割爱。
簿领能无休，饤饾唤鱼菜。
羁旅苦地偏，江湖见天大。
万里一帆樯，长风可倚頼。
因行访幽禅，头陀烟雨外。
次韵叔父夷仲送夏君玉赴零陵主簿
作者：黄庭坚
朝代：宋

田窦堂上酒，未醉已变态。何如东陵瓜，子母相钩带。富贵席未暖，珠玉作灾怪。茅茨虽长贫，终有懿亲在。丈人困州县，短发余会撮。居然枳棘栖，坐阅岁月代。青云已迷津，浊酒未割爱。簿领能无休，飣餖唤鱼菜。羇旅苦地偏，江湖见天大。万里一帆樯，长风可倚赖。因行访幽禅，头陀烟雨外。
次韵叔父夷仲送夏君玉赴零陵主簿
作者：黄庭坚
朝代：宋

田窦堂上酒，未醉已变态。何如东陵瓜，子母相钩带。富贵席未煖，珠玉作灾怪。茅茨虽长贫，终有懿亲在。丈人困州县，短发馀会撮。居然枳棘栖，坐阅岁月代。青云已迷津，浊酒未割爱。簿领能无休，饤饾唤鱼菜。羁旅苦地偏，江湖见天大。万里一帆樯，长风可倚赖。因行访幽禅，头陀烟雨外。
次韵吉老十小诗
作者：黄庭坚
朝代：宋

什袭发硎刀，无名自贵高。秋衣犹葛制，午饭厌溪毛。万木霜摇落，山呈斧凿痕。痴蝇思附尾，警鹤畏乘轩。日短循除庑，溪寒出臼科。官居图画里，小鸭睡枯荷。眼看人换世，手种木成阴。藏拙无三窟，谈禅剧七禽。寒水几痕落，秋山万窍号。红梨啄乌鹊，残菊挂蟏蛸。佳人斗南北，美酒玉东西。梦鹿分真鹿，无鸡应木鸡。斲鼻昔常尔，绝弦知者稀。无人与争长，惟有钓鱼矶。茵席絮剪茧，枕囊收决明。南风入昼梦，起坐是松声。半菽一瓢饮，悬鹑百结衣。萧条鬼不瞰，聊可与同归。学似斲轮扁，诗如饭颗山。室中馀一剑，无气斗牛间。
次韵吉老十小诗
作者：黄庭坚
朝代：宋

寒水几痕落，秋山万窍号。
红梨啄乌鹊，残菊挂蠨蛸。
次韵吉老十小诗·其一
作者：黄庭坚
朝代：宋
体裁：五言绝句

什袭发硎刀，无名自贵高。秋衣犹葛制，午饭厌溪毛。
次韵吉老十小诗·其一〇
作者：黄庭坚
朝代：宋

学似斲轮扁，诗如饭颗山。
室中余一剑，无气斗牛间。
次韵吉老十小诗·其七
作者：黄庭坚
朝代：宋

斲鼻昔常尔，绝弦知者稀。无人与争长，惟有钓鱼矶。
次韵吉老十小诗·其七
作者：黄庭坚
朝代：宋

斲鼻昔常尔，绝絃知者稀。
无人与争长，惟有钓鱼矶。
次韵吉老十小诗·其三
作者：黄庭坚
朝代：宋

日短循除庑，溪寒出臼科。
官居图画裏，小鸭睡枯荷。
次韵吉老十小诗·其三
作者：黄庭坚
朝代：宋

日短循除庑，溪寒出臼科。官居图画里，小鸭睡枯荷。
次韵吉老十小诗·其九
作者：黄庭坚
朝代：宋
体裁：五言绝句

半菽一瓢饮，悬鹑百结衣。萧条鬼不瞰，聊可与同归。
次韵吉老十小诗·其二
作者：黄庭坚
朝代：宋
体裁：五言绝句

万木霜摇落，山呈斧凿痕。痴蝇思附尾，警鹤畏乘轩。
次韵吉老十小诗·其五
作者：黄庭坚
朝代：宋
体裁：五言绝句

寒水几痕落，秋山万窍号。红梨啄乌鹊，残菊挂蟏蛸。
次韵吉老十小诗·其八
作者：黄庭坚
朝代：宋
体裁：五言绝句

茵席絮剪茧，枕囊收决明。南风入昼梦，起坐是松声。
次韵吉老十小诗·其六
作者：黄庭坚
朝代：宋
体裁：五言绝句

佳人斗南北，美酒玉东西。梦鹿分真鹿，无鸡应木鸡。
次韵吉老十小诗·其十
作者：黄庭坚
朝代：宋

学似斲轮扁，诗如饭颗山。室中馀一剑，无气斗牛间。
次韵吉老十小诗·其四
作者：黄庭坚
朝代：宋
体裁：五言绝句

眼看人换世，手种木成阴。藏拙无三窟，谈禅剧七禽。
次韵吉老寄君庸
作者：黄庭坚
朝代：宋

何郎生事四立壁，心地高明百不忧。
白眼醉来思阮籍，碧云吟罢对汤休。
诸公着力书交上，尺璧深藏价未酬。
空使君如巢幕燕，将雏处处度春秋。
次韵吉老寄君庸
作者：黄庭坚
朝代：宋
体裁：七言律诗

何郎生事四立壁，心地高明百不忧。白眼醉来思阮籍，碧云吟罢对汤休。诸公著力书交上，尺璧深藏价未酬。空使君如巢幕燕，将雏处处度春秋。
次韵吉老游青原将归
作者：黄庭坚
朝代：宋

欣欣林皋乐，赏心天际翔。
清樽鱠鲂鲤，朱果实圆方。
醉罢听疏雨，衾寒梦国香。
雨余山吐月，的皪满帘霜。
展转复展转，钟鱼晓琅琅。
思归笑迎门，儿女相扶将。
次韵吉老游青原将归
作者：黄庭坚
朝代：宋

欣欣林皋乐，赏心天际翔。
清樽鲙鲂鲤，朱果实圆方。
醉罢听疏雨，衾寒梦国香。
雨余山吐月，的皪满帘霜。
展转復展转，钟鱼晓琅琅。
思归笑迎门，儿女相扶将。
次韵吉老游青原将归
作者：黄庭坚
朝代：宋

欣欣林皋乐，赏心天际翔。清樽鲙鲂鲤，朱果实圆方。醉罢听疏雨，衾寒梦国香。雨馀山吐月，的皪满帘霜。展转复展转，钟鱼晓琅琅。思归笑迎门，儿女相扶将。
次韵吉老知命同游青原二首
作者：黄庭坚
朝代：宋

洗钵寻思去，论诗匡鼎来。鸦窥锡处井，鱼泳钓时台。垂足收亲子，存身亘劫灰。僧雏手金钥，一为道人开。至人来有会，吾道本无家。阅世鱼行水，遗书鸟印沙。斋盂香佛饭，法席雨天花。时有清谈胜，还同叹永嘉。
次韵吉老知命同游青原二首
作者：黄庭坚
朝代：宋

至人来有会，吾道本无家。阅世鱼行水，遗书鸟印沙。斋孟香佛饭，法席雨天花。时有清谈胜，还同叹永嘉。
次韵吉老知命同游青原二首·其一
作者：黄庭坚
朝代：宋
体裁：五言律诗

洗钵寻思去，论诗匡鼎来。鸦窥锡处井，鱼泳钓时台。垂足收亲子，存身亘劫灰。僧雏手金钥，一为道人开。
次韵吉老知命同游青原二首·其二
作者：黄庭坚
朝代：宋
体裁：五言律诗

至人来有会，吾道本无家。阅世鱼行水，遗书鸟印沙。斋盂香佛饭，法席雨天花。时有清谈胜，还同叹永嘉。
次韵向和卿行松滋县与邹天锡夜语南极亭二首
作者：黄庭坚
朝代：宋

雪泥滑滑到山郭，提壶劝沽亦不恶。林中解道不如归，家人应念思归乐。冲风冲雨走七县，唯有白鸥盟未寒。坐中更得江南客，开尽南窗借月看。
次韵向和卿行松滋县与邹天锡夜语南极亭二首·其一
作者：黄庭坚
朝代：宋
体裁：古风

雪泥滑滑到山郭，提壶劝沽亦不恶。林中解道不如归，家人应念思归乐。
次韵向和卿行松滋县与邹天锡夜语南极亭二首·其二
作者：黄庭坚
朝代：宋

冲风冲雨走七县，唯有白鸥盟未寒。坐中更得江南客，开尽南窗借月看。
次韵向和卿行松滋县与邹天锡夜语南极亭二首·其二
作者：黄庭坚
朝代：宋

衝风衝雨走七县，唯有白鸥盟未寒。
坐中更得江南客，开尽南窗借月看。
次韵君庸寓慈云寺待韶惠钱不至
作者：黄庭坚
朝代：宋

主簿看梅落雪中，闺人应赋首飞蓬。问安儿女音书少，破笑壶觞梦寐同。马祖峰前青未了，郁孤台下水如空。江山信美思归去，听我劳歌亦欲东。
次韵君庸寓慈云寺待韶惠钱不至
作者：黄庭坚
朝代：宋

主簿看梅落雪中，闺人应赋首飞蓬。
问安儿女音书少，破笑壶觞梦寐同。
马祖峰前青未了，鬰孤台下水如空。
江山信美思归去，听我劳歌亦欲东。
次韵吴可权题余干县白云亭
作者：黄庭坚
朝代：宋

曩谁筑孤亭，胜日有感遇。永怀刘随州，因榜白云句。遗老不能谈，岁月忽成屡。绿阴斤斧尽，华屋风雨仆。吴侯七闽英，宰县有真趣。弦歌解民愠，根节去吏蠹。材收佛宫余，工有子来助。厦成燕雀贺，水满凫雁翥。四海名士来，一笑坐客聚。云兴碧山留，云散清江去。斯须成苍狗，皆道不如故。至人观万物，谁有安立处。寄语吴令君，但遣糟床注。
次韵吴可权题余干县白云亭
作者：黄庭坚
朝代：宋

曩谁筑孤亭，胜日有感遇。
永怀刘随州，因榜白云句。
遗老不能谈，岁月忽成屡。
绿阴斤斧尽，华屋风雨仆。
吴侯七闽英，宰县有真趣。
絃歌解民愠，根节去吏蠹。
材收佛宫余，工有子来助。
厦成燕雀贺，水满鳬雁翥。
四海名士来，一笑佳客聚。
云兴碧山留，云散清江去。
斯须成苍狗，皆道不如故。
至人观万物，谁有安立处。
寄语吴令君，但遣糟床注。
次韵吴可权题馀干县白云亭
作者：黄庭坚
朝代：宋

曩谁筑孤亭，胜日有感遇。永怀刘随州，因榜白云句。遗老不能谈，岁月忽成屡。绿阴斤斧尽，华屋风雨仆。吴侯七闽英，宰县有真趣。弦歌解民愠，根节去吏蠹。材收佛宫馀，工有子来助。厦成燕雀贺，水满凫雁翥。四海名士来，一笑佳客聚。云兴碧山留，云散清江去。斯须成苍狗，皆道不如故。至人观万物，谁有安立处。寄语吴令君，但遣糟床注。
次韵吴宣义三径怀友
作者：黄庭坚
朝代：宋

佳眠未知晓，屋角闻晴咔。
万事颇忘怀，犹牵故人梦。
采兰秋蓬深，汲井短绠冻。
起看冥飞鸿，乃见天宇空。
甚念故人寒，谁省机与综。
在者天一方，日月老宾送。
往者不可言，古柏守翁仲。
次韵吴宣义三径怀友
作者：黄庭坚
朝代：宋

佳眠未知晓，屋角闻晴哢。万事颇忘怀，犹牵故人梦。采兰秋蓬深，汲井短绠冻。起看冥飞鸿，乃见天宇空。甚念故人寒，谁省机与综。在者天一方，日月老宾送。往者不可言，古柏守翁仲。
次韵周德夫经行不相见之诗
作者：黄庭坚
朝代：宋

春风倚樽俎，绿发少年时。酒胆大如斗，当时淮海知。醉眼槩九州，何尝识忧悲。看云飞翰墨，秀句咏蛛丝。乐如同队鱼，游泳清水湄。波涛倏相失，岁月秣马驰。客事走京洛，乡贡趋礼闱。艰难思一臂，讲学抱群疑。邂逅无因得，君居天南陲。谁言井里坐，忽枉故人诗。清如秋露蝉，高柳噫衰迟。感叹各头白，民生竟自痴。过门不我见，宁复论前期。杯酒良难必，况望功名垂。吉守乡丈人，政成犬生氂。绿柳阴铃阁，红莲媚官池。开轩纳日月，高会无吏讥。琵琶二十四，明妆百骑随。为公置乐饮，才可慰路岐。矧公妙顾曲，调笑才不羁。幕中佳少年，多欲从汝嬉。人事喜乖牾，会莫把一卮。朝云高唐观，客枕劳梦思。主翁悲琴瑟，生憎见蛾眉。君亦晚坎坷，有句怨弃遗。夜光暗投人，所向蒙诋嗤。相思秋日黄，西岭含半规。老矣失少味，尚能诗酒为。忽解扁舟下，何年复来兹。寄声缓行李，激箭无由追。
次韵周德夫经行不相见之诗
作者：黄庭坚
朝代：宋

春风倚樽俎，绿髮少年时。
酒胆大如斗，当时淮海知。
醉眼槩九州，何尝识忧悲。
看云飞翰墨，秀句咏蛛丝。
乐如同队鱼，游泳清水湄。
波涛倏相失，岁月秣马驰。
客事走京洛，乡贡趋礼闱。
艰难思一臂，讲学抱羣疑。
邂逅无因得，君居天南陲。
谁言井裏坐，忽枉故人诗。
清如秋露蝉，高柳噫衰迟。
感叹各头白，民生竟自痴。
过门不我见，宁復论前期。
杯酒良难必，况望功名垂。
吉守乡丈人，政成犬生牦。
绿柳阴铃阁，红莲媚官池。
开轩纳日月，高会无吏讥。
琵琶二十四，明妆百骑随。
为公置乐饮，纔可慰路岐。
矧公妙顾曲，调笑才不羁。
幕中佳少年，多欲从汝嬉。
人事喜乖牾，会莫把一巵。
朝云高唐观，客枕劳梦思。
主翁悲琴瑟，生憎见蛾眉。
君亦晚坎坷，有句怨弃遗。
夜光暗投人，所向蒙诋嗤。
相思秋日黄，西岭含半规。
老矣失少味，尚能诗酒为。
忽解扁舟下，何年復来兹。
寄声缓行李，激箭无由追。
次韵周德夫经行不相见之诗
作者：黄庭坚
朝代：宋

春风倚樽俎，缘发少年时。
酒胆大如斗，当时淮海知。
醉眼概九州，何尝识忧悲。
看云飞翰墨，秀句咏蛛丝。
乐如同队鱼，游泳清水湄。
波涛攸相失，岁月秣马驰。
客事走京洛，乡贡趋礼闱。
艰难思一臂，讲学抱群疑。
邂逅无因得，君居天南陲。
谁言井里，坐忽枉故人诗。
清如秋露蝉，高柳噫衰迟。
感叹各头白，民生竟自痴。
过门不我见，宁复论前期。
杯酒良难必，况望功名垂。
吉守乡丈人，政成犬生氂。
绿柳阴铃阁，红莲媚官池。
开轩纳日月，高会无吏讥。
琵琶二十四，明妆百骑随。
为公置乐饮，才可慰路岐。
矧公妙顾曲，调笑才不羁。
幕中佳少年，多欲从汝嬉。
人事喜乖牾，会莫把一卮。
朝云高唐观，客枕劳梦思。
主翁悲琴瑟，生憎见蛾眉。
君亦晚坎坷，有句怨弃遗。
夜光暗投人，所向蒙诋嗤。
相思秋日黄，西岭含半规。
老矣失少味，尚能诗酒为。
忽解扁舟下，何年复来兹。
寄声缓行李，激箭无由追。
次韵周法曹游青原山寺
作者：黄庭坚
朝代：宋

市声故在耳，一原谢尘埃。乳窦响钟磬，翠峰丽昭回。俯看行磨蚁，车马度城隈。水犹曹溪味，山自思公开。浮图涌金碧，广厦构坏材。蝉蜕三百年，至今猿鸟哀。祖印平如水，有句非险崖。心花照十方，初不落梯阶。我行暝托宿，夜雨滴华榱。残僧四五辈，法筵叹尘埋。石头麟一角，道价直九垓。庐陵米贵贱，传与后人猜。晓跻上方上，秋塍乱萁荄。寒藤上老木，龙蛇委筋骸。鲁公大字石，笔势欲崩摧。德人曩来游，颇有嘉客陪。忆当拥旌旗，千骑相排豗。且复歌舞随，丝竹写烦哇。事如飞鸿去，名与南斗偕。松竹吟高丘，何时更能来。回首翠微合，于役王事催。猿鹤一日雅，重来尚徘徊。
次韵周法曹游青原山寺
作者：黄庭坚
朝代：宋

市声故在耳，一原谢尘埃。乳窦响钟磬，翠峰丽昭回。俯看行磨蚁，车马度城隈。水犹曹溪味，山自思公开。浮图涌金碧，广厦构坏材。蝉蜕三百年，至今猿鸟哀。祖印平如水，有句非险崖。心花照十方，初不落梯阶。我行暝托宿，夜雨滴华榱。残僧四五辈，法筵叹尘埋。石头麟一角，道价直九垓。庐陵米贵贱，传与後人猜。晓跻上方上，秋塍乱萁荄。寒藤上老木，龙蛇委筋骸。鲁公大字石，笔势欲崩摧。德人曩来游，颇有嘉客陪。忆当拥旌旗，千骑相排豗。且复歌舞随，丝竹写烦哇。事如飞鸿去，名与南斗偕。松竹吟高丘，何时便能来。回首翠微合，于役王事催。猿鹤一日雅，重来尚徘徊。
次韵周法曹游青原山寺
作者：黄庭坚
朝代：宋

市声故在耳，一原谢尘埃。
乳窦响钟磬，翠峰丽昭回。
俯看行磨蚁，车马度城隈。
水犹曹溪味，山自思公开。
浮图涌金碧，广厦构坏材。
蝉蜕三百年，至今猿鸟哀。
祖印平如水，有句非险崖。
心花照十方，初不落梯阶。
我行暝託宿，夜雨滴华榱。
残僧四五辈，法筵叹尘埋。
石头麟一角，道价直九垓。
庐陵米贵贱，传与后人猜。
晓跻上方上，秋塍乱萁荄。
寒藤上老木，龙蛇委筋骸。
鲁公大字石，笔势欲崩摧。
德人曩来游，颇有嘉客陪。
忆当拥旌旗，千骑相排豗。
且復歌舞随，丝竹写烦哇。
事如飞鸿去，名与南斗偕。
松竹吟高丘，何时更能来。
回首翠微合，于役王事催。
猿鹤一日雅，重来尚徘徊。
次韵和台源诸篇九首 其七 灵椿台
作者：黄庭坚
朝代：宋

固蒂深根且一邱，少时尝恐斧斤求。何人比拟明堂柱，几岁经营江汉洲。终以不才名四海，果然无祸阅千秋。空山万籁月明底，安得闲眠石枕头。
次韵和台源诸篇九首 其三 七台溪
作者：黄庭坚
朝代：宋

先生行乐在清溪，满世功名对画脂。一道寒波随眼净，百年高柳到天垂。昔人无处问谁氏，遗础有情犹旧基。猿鹤至今烟惨淡，贤愚俱尽水涟漪。四时相及漏催滴，万事不疑冰泮澌。聊欲烹茶羹杞菊，身如桑苧与天随。
次韵和台源诸篇九首 其九 群玉峰
作者：黄庭坚
朝代：宋

洞天名籍知第几，洞口诸峰苍翠堆。彫虎啸风斤斧去，飞廉吹雨晓烟回。日晴圭角升云气，月冷明珠割蚌胎。种玉田中饱春笋，仙人忆得早归来。
次韵和台源诸篇九首 其四 叠屏岩
作者：黄庭坚
朝代：宋

篁竹参天无人行，来游者多蹊自成。石屏重叠翡翠玉，莲荡宛转芙蓉城。世缘遮尽不到眼，幽事相引颇关情。一炉沈水坐终日，唤梦鹁鸪相应鸣。
次韵和台源诸篇九首·七台峰
作者：黄庭坚
朝代：宋
体裁：七言律诗

欲雕佳句累层峦，深愧挥斤斲鼻端。作者七人俱老大，昂藏却立古衣冠。千年避世朝市改，万籁入松溪涧寒。我有号钟锁蛛网，何时对汝发清弹。
次韵和台源诸篇九首·七台溪
作者：黄庭坚
朝代：宋

先生行乐在清溪，满世功名对画脂。
一道寒波随眼浄，百年高柳到天垂。
昔人无处问谁氏，遗础有情犹旧基。
猿鹤至今烟惨淡，贤愚俱尽水涟漪。
四时相及漏催滴，万事不疑冰泮澌。
聊欲烹茶羹杞菊，身如桑苎与天随。
次韵和台源诸篇九首·南屏山
作者：黄庭坚
朝代：宋

襞积蓝光刻削成，主人题作正南屏。身更万事已头白，相对百年终眼青。烟雨数峰当隐几，林塘一带是中庭。红尘车马无因到，石壁松门本不扃。欲雕佳句累层峦，深愧挥斤斲鼻端。作者七人俱老大，昂藏却立古衣冠。千年避世朝市改，万籁入松溪涧寒。我有号钟锁蛛网，何时对汝发清弹。篁竹参天无人行，来游者多蹊自成。石屏重叠翡翠玉，莲荡宛转芙蓉城。世缘遮尽不到眼，幽事相引颇关情。一炉沈水坐终日，唤梦鹁鸪相应鸣。藤树谁知先后生，万年相倚共枯荣。层台定自有天地，鼻祖已来传父兄。虎豹文章藏雾雨，龙蛇头角听雷声。何时暂取苍烟策，献与本朝优老成。横阁晴虹渡石溪，几年钥锁镇瑶扉。洞中日月真长久，世上功名果是非。叱石元知牧羊在，烂柯应有看棋归。若逢白鹤来华表，识取当年丁令威。固蒂深根且一邱，少时尝恐斧斤求。何人比拟明堂柱，几岁经营江汉洲。终以不才名四海，果然无祸阅千秋。空山万籁月明底，安得闲眠石枕头。造物成形妙画工，地形咫尺远连空。蛟鼍出没三万顷，云雨纵横十二峰。清坐使人无俗气，闲来当暑起清风。诸山落木萧萧夜，醉梦江湖一叶中。洞天名籍知第几，洞口诸峰苍翠堆。彫虎啸风斤斧去，飞廉吹雨晓烟回。日晴圭角升云气，月冷明珠割蚌胎。种玉田中饱春笋，仙人忆得早归来。
次韵和台源诸篇九首·南屏山
作者：黄庭坚
朝代：宋

襞积蓝光刻削成，主人题作正南屏。
身更万事已头白，相对百年终眼青。
烟雨数峰当隠几，林塘一带是中庭。
红尘车马无因到，石壁松门本不扃。
次韵和台源诸篇九首·灵寿台
作者：黄庭坚
朝代：宋
体裁：七言律诗

藤树谁知先后生，万年相倚共枯荣。层台定自有天地，鼻祖已来传父兄。虎豹文章藏雾雨，龙蛇头角听雷声。何时暂取苍烟策，献与本朝优老成。
次韵和台源诸篇九首·灵椿台
作者：黄庭坚
朝代：宋

固蔕深根且一邱，少时尝恐斧斤求。
何人比拟明堂柱，几岁经营江汉洲。
终以不才名四海，果然无祸阅千秋。
空山万籁月明底，安得闲眠石枕头。
次韵和台源诸篇九首·迭屏岩
作者：黄庭坚
朝代：宋

篁竹参天无人行，来游者多蹊自成。
石屏重迭翡翠玉，莲荡宛转芙蓉城。
世缘遮尽不到眼，幽事相引颇关情。
一炉沈水坐终日，唤梦鹁鸪相应鸣。
次韵和台源诸篇九首之七台峰
作者：黄庭坚
朝代：宋

欲雕佳句累层峦，深愧挥斤斲鼻端。
作者七人俱老大，昂藏却立古衣冠。
千年避世朝市改，万籁入松溪涧寒。
我有号锺锁蛛网，何时对汝发清弹。
次韵和台源诸篇九首之七台溪
作者：黄庭坚
朝代：宋

先生行乐在清溪，满世功名对画脂。
一道寒波随眼净，百年高柳到天垂。
昔人无处问谁氏，遗础有情犹旧基。
猿鹤至今烟惨淡，贤愚俱尽水涟漪。
四时相及漏催滴，万事不疑冰泮澌。
聊欲烹茶羹杞菊，身如桑苎与天随。
次韵和台源诸篇九首之云涛石
作者：黄庭坚
朝代：宋
体裁：七言律诗

造物成形妙画工，地形咫尺远连空。蛟鼍出没三万顷，云雨纵横十二峰。清坐使人无俗气，闲来当暑起清风。诸山落木萧萧夜，醉梦江湖一叶中。
次韵和台源诸篇九首之仙桥洞
作者：黄庭坚
朝代：宋
体裁：七言律诗

横阁晴虹渡石溪，几年钥锁镇瑶扉。洞中日月真长久，世上功名果是非。叱石元知牧羊在，烂柯应有看棋归。若逢白鹤来华表，识取当年丁令威。
次韵和台源诸篇九首之南屏山
作者：黄庭坚
朝代：宋

襞积蓝光刻削成，主人题作正南屏。身更万事已头白，相对百年终眼青。烟雨数峰当隐几，林塘一带是中庭。红尘车马无因到，石壁松门本不扃。
次韵和台源诸篇九首之灵寿台
作者：黄庭坚
朝代：宋

藤树谁知先後生，万年相倚共枯荣。
层台定自有天地，鼻祖已来传父兄。
虎豹文章藏雾雨，龙蛇头角听雷声。
何时暂取苍烟策，献与本朝优老成。
次韵和台源诸篇九首之灵椿台
作者：黄庭坚
朝代：宋

固蔕深根且一邱，少时尝恐斧斤求。何人比拟明堂柱，几岁经营江汉洲。终以不才名四海，果然无祸阅千秋。空山万籁月明底，安得闲眼石枕头。
次韵和台源诸篇九首之群玉峰
作者：黄庭坚
朝代：宋

洞天名籍知第几，洞口诸峰苍翠堆。雕虎啸风斤斧去，飞廉吹雨晓烟回。日晴圭角升云气，月冷明珠割蚌胎。种玉田中饱春笋，仙人忆得早归来。
次韵和答孔毅甫
作者：黄庭坚
朝代：宋
体裁：古风

鹏飞鲲化未即逍遥游，龙章凤姿终作广陵散。湓浦炉边督数钱，故人陆沉心可见。气与神兵上斗牛，诗如晴雪濯江汉。把咏公诗阖且开，旁无知音面墙叹。我今废书迷簿领，鱼蠹笔锋蛛网砚。六年国子无寸功，犹得江南万家县。客来欲语谁与同，令人熟寐触屏风。窃食仰愧冥冥鸿，少年所期如梦中。江头酒贱樽屡空，南山有田岁不逢。相思夜半涕无从，千金公亦费屠龙。
次韵和答孔毅甫
作者：黄庭坚
朝代：宋

鹏飞鲲化未即逍遥游，龙章凤姿终作广陵散。
湓浦鑪边督数钱，故人陆沉心可见。
气与神兵上斗牛，诗如晴雪濯江汉。
把咏公诗阖且开，旁无知音面墙叹。
我今废书迷簿领，鱼蠹笔锋蛛网砚。
六年国子无寸功，犹得江南万家县。
客来欲语谁与同，令人熟寐触屏风。
窃食仰愧冥冥鸿，少年所期如梦中。
江头酒贱樽屡空，南山有田岁不逢。
相思夜半涕无从，千金公亦费屠龙。
次韵和魏主簿
作者：黄庭坚
朝代：宋

梅药触人意，绕枝三四旋。
玄冥与之笑，青帝不争权。
帘晚寿阳醉，云深姑射眠。
愁蛾英半落，娇靥菡初圆。
短簿吹羌笛，诸郎宴洞天。
官栖仇览棘，才拍翰林肩。
风力能冰酒，霜威欲折绵。
锦衾寒有恨，花信远难传。
饮罢钟催晓，诗成律换年。
余香勤管领，莫厌屡中贤。
次韵和魏主簿
作者：黄庭坚
朝代：宋

梅蕊触人意，绕枝三四旋。玄冥与之笑，青帝不争权。帘晚寿阳醉，云深姑射眠。愁蛾英半落，娇靥菡初圆。短簿吹羌笛，诸郎宴洞天。官栖仇览棘，才拍翰林肩。风力能冰酒，霜威欲折绵。锦衾寒有恨，花信远难传。饮罢钟催晓，诗成律换年。馀香勤管领，莫厌屡中贤。
次韵和魏主簿
作者：黄庭坚
朝代：宋

梅蘂触人意，绕枝三四旋。
玄冥与之笑，青帝不争权。
帘晚寿阳醉，云深姑射眠。
愁蛾英半落，娇靥菡初圆。
短簿吹羌笛，诸郎宴洞天。
官栖仇览棘，才拍翰林肩。
风力能冰酒，霜威欲折绵。
锦衾寒有恨，花信远难传。
饮罢钟催晓，诗成律换年。
余香勤管领，莫厌屡中贤。
次韵喜陈吉老还家二绝
作者：黄庭坚
朝代：宋

公庭无事吏人休，垂箔寒厅对弈秋。催织青笼篘白酒，竹炉煨栗煮鸡头。夜寒客枕多归梦，归得黄柑紫蔗秋。小雨对谈挥麈尾，青灯分坐写蝇头。
次韵喜陈吉老还家二绝
作者：黄庭坚
朝代：宋

夜寒客枕多归梦，归得黄柑紫蔗秋。
小雨对谈挥尘尾，青灯分坐写蝇头。
次韵喜陈吉老还家二绝·其一
作者：黄庭坚
朝代：宋
体裁：七言绝句

公庭无事吏人休，垂箔寒厅对弈秋。催织青笼篘白酒，竹炉煨栗煮鸡头。
次韵喜陈吉老还家二绝·其二
作者：黄庭坚
朝代：宋
体裁：七言绝句

夜寒客枕多归梦，归得黄柑紫蔗秋。小雨对谈挥麈尾，青灯分坐写蝇头。
次韵坦夫见惠长句
作者：黄庭坚
朝代：宋

温风撩人随处去，欲如羶羊蚁旋慕。
落英马前高下飞，牵挽忽与樽酒遇。
令行如水万夫长，倾盖不减平生故。
素衣成缁面黧黑，笑说尘沙工点污。
王事贤劳尚有诗，自卷溪藤染霜兔。
桃李清阴坐未移，走送雄篇疲健步。
张侯先不露文章，十年深深豹藏雾。
欻来听讼小棠阴，千里鸣絃舞韶濩。
我名最落诸人后，顿使漂山由众喣。
伐木丁丁愧友声，食苹呦呦怀野聚。
谷阳旧垒一片春，勤我引领西南傃。
遥知红紫能乱眼，锦衾作梦高唐赋。
简书留句四十里，梦魂明月识归路。
公才富比沧海宫，明珠珊瑚凡几库。
惠连冢上麦纤纤，喜公犹得春草句。
明朝折柳作马棰，想见杯盘咄嗟具。
风光暂来不供翫，大似横塘过飞鹜。
瓮面浮蛆暖更多，气味烦公卒调护。
树头树底劝提壶，南冈北冈教脱袴。
春衣可着惬醉眠，急觞催传莫论数。